
trn™. 






nmm 

Udruga za kreativni razvoj Domachi H|HHfl^B! 

Struga 1, 47000 Karlovac 

i. . 



PLAN.et magazin 



IZDAVAČ 

Domaći - udruga za kreativ 
Struga 1, 47000 Karlovac 
telefon/fax: ++385(0)47 416 995 
E-mail: planetmagazin@planetmag 
G.mail: planetmagazin@gmail.cor 
URL: www.domachi.hr 
On-line: planet 



Za PLAN.et m miisu 

Valentina Mikšić 1 BMorado, -Rok 
Tea Čondnć, M Bmanović, Denis 
Mikšić, Barbara H Anton Tijanić, 
Vedrana Tatalovil^^^ . 




Fotografirali 

Roko Šikić, Laura Volarić Horvat, Denis 
Mikšić, Vedrana Tatalović 
kaportal.hr > 

Suradnja 

http://stocitas.org 
http://raVnododna.com \ 

htt-ft-/7w'irltirrnn'nk|- hr » * 



riftp://h-alter.org 
http ://zamirzine .net 
http://civllnodrustvo.hr 

Tisak 

ACT Printlab d.o.o. Čakovec 



Grafički uredit 

Josip Dujmović 




* 



03 sadržaj 

04 kolumna - Priče iz studentske menze 001 

06 kolumna - Studentski Trokut 

07 kolumna - Worldaroundtheworld 






08 komentar - Nišan na krivoj meti 

09 dovvnload - Online piratstvo pomaŽL 



lamom dl-u 



10 kultura - Tribina o prostoru za nezavisnu kulturu 

14 intervievv - Kriza demokracije i direktna demokracija 

16 intervievv - Helena Traub (Zelena čistka) 

20 intervievv - Enes Ćerimagić 

24 intervievv -Josephine Bosma 

26 društvo - Anarhizam: mali priručnik za početnike 

30 putopis - Indija - u posjeti azijskom divu 

34 revievv - Jon Spencer Blues Explosion 

36 revievv - Nepokoreni grad 2013. 

40 revievv - Pick-up festival 

42 recenzije 

46 najava - Monteparadiso 21 




* 



PLAN.et magazin | broj 48 



Priče iz studentske menze 001 




U ovom broju donosimo izbor tekstova naše nove kolumnistice Valentine Mikšić u 
kojima se osvrće na tzv. normalan život i društvo u kojem živi, radi, priča... 



Story 'bout Supernova 

Mjesec-dva nakon što sam počela raditi 
u centru zla, završila sam na pauzi/kavi s 
novom studenticom. Veli ona meni kako je 
jednom morala stati u Karlovcu, kako bi 
posjetila: Supernovu. Ne jebeni birc, ne vidjeti 
četiri rijeke, stare gradove, parkove, fafove, 
Kabinu, koncert, skup mladeži adezeja nego 
j****u Supernovu koja je svugdje manje-više 
ista. Eto, ta djevojka, čije su intelektualne 
sposobnosti daleko manje od mojih, koja 
na tom radom mjestu trči prema anusima 
kupaca, radi i prima plaću (sa zakašnjenje od 
3 mjeseca) u tom centru zla, dok mene i malu 
gikušu ne zovu da radimo već dugo. 

Dobar tek 

Test: stavljam hranu u usta, gledam news 
feed i bojim se kuhanih pasa. Već tri dana za 
redom, svaki put čim nešto jedem, grozote. 
Kužim da mrzite Kineze, znam neke ljude 
koji jednako tako mrze Srbe, pedere i Židove. 
Ali zaklano pile nije loše, jeT? Pogotovo ono 
eSCeovsko, koje se izleglo, raslo i zaklalo na 
pokretnoj traci. A šunka tek, osušeno svinjsko 
meso. Dobar tek, moralne vertikale ovoga 
društva. 



Studenti 

Generacija studoša rođena '89-90., čestitam 
na uspisu zadnjeg semestra u vašem životu. 
Ekipu koja se time hvalisa, a parcijala su ili 
imaju godinu zaostatka i da, hvali se 'zadnjim 
semestrom' gađam imaginarnom mokrom 
hrpom u facu. Ja imam godinu zaostatka, 
frendica ima dvije godine zaostatka, upisala 
drugi fax i među najboljima je, smrdljivi 
panker nema ni srednju školu završenu, ovaj 
ima trogodišnju, ovaj je prof. dr. se, a ova je 
kampirala na FF koju godinu, pa po cijeloj 
Europi skoro 10 godina, a sada završava jedan 
drugi fax, a sa svima sam ispijala rakijetinu ili 
čajić i nitko na nikoga nije ružno gledao što 
nema fax ili zaostaje koju godinu niti se itko 
hvalio daje redovan, a nije zapravo to nije. 

Komunikologij a 

Nakon Reisman, profesija komunikologa više 
neće biti ista u očima malog čovjeka u Hrvata. 
Pretpostavljam da su barem neki guglali taj 
izraz, ali ja ću i dalje govoriti da sam završila 
novinarstvo/tisak, čisto da izbjegnem pitanja 
o tome što je to komunikologija. Možda 
poslo'davci' počnu sa više (ne)simpatije 
gledati na takvu vrstu kadra. 



KOLUMNA 



Inače govorim ljudima da sam završila 
(preddiplomski) studij novinarstva na 
Hrvatskim studijima, a ne komunikologije, 
da izbjegnem njihov sramežljivi upit stoje 
to točno. Ubuduće ću govoriti da sam ranije 
završila školu ulice (imam diplomu i iz toga, 
ako se tako nešto dokazuje diplomom; onda će 
me pitati zašto sam tako šutljiva/asocijalna...), 
jer ovaj prt seje kompromitirajuć za 
struku. Vjernik ili ne, ljubitelj sporta ili ne, 
jednostavno ne možete vidjeti ovo bez WTF 
iznad glave. 

Traženje posla 

Nekada je natječaj za posao trajao danima, 
tjednima... danas je bitno tko će prije 
poslati mail, tj. tko više provodi vremena na 
određenim portalima. Ovo ljeto smo frendica i 
ja napravile poštenu kilometražu s isprintanim 
životopisima u ruksacima - ni ne doživljavaju 
nas, mi tu ne možemo ništa, javite se u naš 
centar. Just saving... Iako, ovaj vikend je 
uletilo nešto sa strane. 



Živim u studentskom domu 

"Živim u studentskom domu. Ne mičem se 
iz hodnika. Kartam do ranih jutarnjih sati, 
jer preko dana nemam obveze, pa mogu 
spavati. Nedjeljom idem na misu, ne pušim, 
ne pijem i ne izlazim na mjesta gdje izlaze 
zločesti ljudi koji pljuju po ulici. U redu je ako 
galamim na hodniku (to je moja druga soba 
~~) do 7 ujutro. Volim se kartati. Zapravo, 
kartanje je jedino čime se bavim, osim faxa, 
tamo odem par puta tjedno. I svaki vikend 
idem doma, gdje mi mama opere i opegla 
veš, zapakira kobase i sira za Zagreb. Mrzim 
kada dođem u nedjelju u Zagreb i sjetim se 
da sam zaboravila uzeti sir. Onda se derem na 
cimerice što sam glupa i zaboravna. U mom 
domu su svi pristojni, osim par luđakinja. One 
uzimaju joint na iglu, kurvaju se s muškima i 
ženskama, oblače poderanu obleku i slušaju 
groznu muziku. I ne spavaju svaku večer u 
domu. Mislim da ih treba kamenovati jer nas 
svojim ponašanjem uznemiravaju." 

Vjerujem kako su svi upoznati s famozim 
studentskim trokutom. Niste? Pojasnit ću 
vam o čemu se radi. Naime, zamislite trokut, 
jednakostraničan po mogućnosti. Na svaki vrh 
trokuta smjestite sljedeće: „dobre ocjene", 
„dovoljno sna", „socijalni život". A sada 
odaberite dvoje i dobili ste tipičnog studenta. 
Primjerice, ako želite dovoljno spavati 
(recimo, 7-8 sati dnevno) i imati dobre ocjene, 
odnosno PROLAZ, tada se možete pozdraviti s 
izlascima, svakodnevnim druženjima, čestim 
kavicama. Mislite daje moguće studirati 
s dobrim ocjenama i klatiti po bircevima? 
Izvolite, aaa.. kad ono spavate? Na pauzi 
između predavanja? 

Teško je. Neću se puno žaliti jer znam da su 
mi ovo najbolje godine života, kad me roditelji 
i dalje uzdržavaju, mlada sam pa mi se 
neke stvari opraštaju (koliko se toga može 
opravdati samo ako kažete - „ali ja sam 
studentica!"), život je zanimljiv! Ipak, shvatite 
i nas. 

Prva stvar, na faksu ima jako puno nadrkanih 
profesora koji samo čekaju da im netko 
naleti taj dan na usmenom. Been there, done 
that. Nadalje, gradivo koje učimo je i dalje 
DOSADNO i NEPOTREBNO, ali u manjoj 



mjeri. Sami smo si odabrali fakultet, tako da 
studiramo ono što nas zanima. Ili? Dopustite 
da vam predstavim svoj termin „MAGLA 
PREDMETI". Naime, magla predmeti su oni 
predmeti koje u konačnici položite na trećem 
roku s nekakvom dvojčicom, no za mjesec 
dana ne znate uopće što ste (na)učili na tom 
kolegiju i koji je uopće smisao tog kolegija 
osim da si profesor nabije satnicu. Treća 
stvar je ono što slijedi nakon fakulteta, a 
to je život. Mislite da nas nije strah? Da mi 
ne pratimo što se događa u Lijepoj Našoj? 
Itekako shvaćamo da nam je gospodarska 
sitacija katastrofalna, daje "politika kurva" 
i da ćemo se ili uklopiti u sistem ili biti crna 
ovca zajednice, anarhist. 

Ta zašto toliko nas upisuje strane jezike na 
fakultetu kao izborne predmete? Želimo 
vanka, ljudi! Svjesni smo da se poslovi 
dobivaju "preko veze", ali već sad smo u 
stadiju gdje bismo si i mi jednoga dana sredili 
tu vezu samo da možemo imati normalan 
život. Studenti smo, ali razmišljamo o sutra. 

Zato, koliko nam je uopće pametno 
diplomirati u roku kad možemo sve laganini 
barem još koju godinu? Matea Lacmanović 

Vtforld around the world no 1. 

by missxdoe 

I tak, idem ja večeras do Kauflanda po neke stvari kadli čovjek, vidno pijan 
i prljav, padne na nos ravno ispred ulaza. Svi stali i gledaju, nitko ne mrda, 
samo se komentira, dobro da se ne slika ta zanimljivost. Doleti jedan drugi 
čovjek, dignemo nesretnog čovjeka i zovem ja hitnu. Dobra večer, dobra 
večer, možete li poslati pomoć ispred ulaza u Kaufland, čovjek je pao i razbio 
nos, aha, dobro, a je 1' tamo ispred suda ili negdje drugdje (inače imamo 
ogroman Kaufland s 512 ulaza, živimo u Tokiju), da, naravno, tamo, ok, a 
kako se on zove, tako i tako, dobro, evo sad ćemo doći. Dolazi hitna, izlaze 
tehničari, stavljaju čovjeka na kolica i mrmljaju kako im je to stari gost i da 
smo ga trebali ostaviti da tamo leži. Pa svijete, gadiš mi se toliko da to ne 
mogu opisati. Bljak. 



« 



□ 

Posljednji hit pjevačice lakih nota Jelene Rozge, Nirvana, izazvao je reakcije s 
obiju strana hrvatske estrade. Tekst pjesme potpisuje Vjekoslava Huljić pa je u 
njenu obranu od komentara Mirele Priselac Remi stao i poznatiji suprug Tonči. 
Donosimo i komentar naše suradnice Lune Morado oko medijskih prepucavanja 
zbog stihova Dođi k'o slavljenik na tortu i uzmi mi ljepotu... 

ZAŠTO JE NAPAD NA LAKONOTNE UMOTVORINE 
VJEK0S1AVE HULJIĆ PUCANJ U PRAZNO 

(i zašto je neproduktivno raspravljati o tome "što je pjesnik htio reći" kada su u 
pitanju umjetnost i estrada) 



1. Nišan na krivoj meti 

Umjetnici (pa tako i pjesnici, neovisno o 
kvaliteti) samo reflektiraju postojeće stanje 
u društvu, oni nisu i ne mogu biti uzrok 
problema na koje se referiraju određeni 
kulturološki orijentirani krugovi. 

Iako se može činiti vrlo prikladnim, 
okrivljavati Vjekoslavu Huljić zbog načina 
na koji prikazuje "hrvatsku ženu" (gle 
generalizacije!) u najmanju rukuje smiješno. 
Toliko smiješno da podsjeća na one fanatične 
američke roditelje kojima je za problematična 
ponašanja mladih kriv Marilvn Manson. 

2. Selektivno generaliziranje 

Tko uopće može tvrditi da se sporni stihovi 
odnose na "hrvatsku ženu" općenito, a ne na 
jednu epizodu, jedan trenutak (slabosti), u 
životu jedne žene? Zar ta ista Rozga u jednoj 
drugoj pjesmi ne kaže da "ne treba zavjet, 
papir niti vezu" i ostavlja muškarca pred 
oltarom jer se ne želi vezati? 

Kada bi čarobnim štapićem učinili da sve 
pjesme koje portretiraju "hrvatsku ženu" 
kao slabu nestanu, ta "hrvatska žena" ne bi 
bila ništa manje slaba, ništa manje ovisna 
o muškarcu, ništa manje potplaćena i ništa 
manje zlostavljana... Well, guess what, 
"hrvatska žena" nije takva zbog pjesama 
Vjekoslave Huljić, in the first place... 



3. Štetan utjecaj stihova 

Govori se o štetnom utjecaju stihova na 
djecu i mlade (10 do 17 godišnjake) kao da 
su ta djeca i mladi potpuno uniformni i lišeni 
sposobnosti razmišljanja. Budimo realni, koliki 
može biti utjecaj stihova na razvoj njihove 
ličnosti u usporedbi s utjecajem faktora kao 
što su ličnost majke i oca, odgoj, sredina 
odrastanja, vršnjaci itd. 

Ovaj napad na Rozginu pjesmu ne da neće 
promijeniti ničiji stav prema navedenoj 
tematici, nego će samo učvrstiti postojeće 
stavove onih koji podržavaju Remi i onih koji 
podržavaju Rozgu. 

Tko je uopće mjerodavan propisivati kako se 
"žena" (generalizacija!) treba osjećati, čemu 
treba težiti i s čime se identificirati? 
Osnaživanje žena je proces čiji fokus treba 
biti na relevantnim stvarima koje daju 
rezultate (npr. zdravstveni odgoj). Oni, kojima 
je zanimljivije bavljenje "fasadom" umjesto 
temeljima, mogli bi malo razmisliti o ovome 
što je rekao Jung: 



«Sve što nas iritira kod drugih može nas 
dovesti do razumijevanja nas samih.» LM 

Studija Europske komisije pronašla je zanemarivu, ali „pozitivnu poveznicu" 
između online piratstva i posjeta legalnim glazbenim servisima i zaključila kako 
se piratstvo ne bi trebalo doživljavati kao rastuća zabrinutost za digitalni biznis. 



ONLINE PIRATSVO POMAŽE LEGALNOM 



Studija Europske komisije: Piratstvo ne šteti legalnoj digitalnoj prodaji glazbe 

preuzeto: ravnododna.com 



Studija Europske komisije pronašla je 
zanemarivu, ali „pozitivnu poveznicu" između 
online piratstva i posjeta legalnim glazbenim 
servisima i zaključila kako se piratstvo ne bi 
trebalo doživljavati kao rastuća zabrinutost 
za digitalni biznis. Studija međutim navodi 
kako nalazi nisu kontradiktorni prethodnim 
reportima koji su prikazivali poveznice 
piratstva i fizičke prodaje nosača zvuka. 

Studija je temeljena na uzorku od 16 tisuća 
Europljana od strane Instituta za moderne 
tehnološke studije (The Institute for 
Prospective Technological Studies) 

koji je sugerirao da piratstvo ne ugoržava 
prihode od digitalne prodaje glazbe. Podaci 
upućuju na zaključak da u ukupnom poretku, 
piratstvo ima pozitivan učinak na glazbenu 
prodaju, te da bi prodaja bila manja, pod 
pretpostavkom uzročnog tumačenja, da 
nema stranica i servisa za ilegalno skidanje i 
razmjenu glazbe. U studiji se navodi: „Čini se 
da većina glazbe koja se konzumira ilegalno 
od strane pojedinaca u našem uzorku ne bi 
bila kupljena, daje korisnici nisu prethodno 
ilegalno preuzeli s web stranice koje su im 
dostupne." 

Ako je ova procjena o uzročnom tumačenju 
točna, to znači da bi klikova na legalnim 
download servisima bilo dva posto manje da 
ne postoje servisi za ilegalno preuzimanje 



glazbe. Istraživanje je također potvrdilo i 
uzročno-posljedičnu vezu između legalnog 
streaminga i legalne prodaje. Naime 
postojanje streaminga povećava legalne 
narudžbe za 7 posto. Studija zaključuje: 
„Gledano po nominalnoj vrijednosti, naši 
rezultati pokazuju kako digitalno glazbeno 
piratstvo ne zamjenjuje niti šteti legalnim 
narudžbama glazbe u digitalnom obliku. To 
znači da iako postoje brojni slučajevi povrede 
vlasništva autorskih prava, da to ne ugrožava 
zarade." 



Također se navodi kako puno legalne glazbe 
ne bi bilo konzumirano i kupljeno da pojedinci 
(u uzorku od njih 16.000) nisu imali pristup 
stranicama na kojima se ilegalno skida glazba. 
„Iz te perspektive, rezultati sugeriraju kako se 
na digitalno glazbeno piratstvo ne bi trebalo 
gledati kao zabrinjavajuću stvar spram 
vlasnika copyrighta u digitalnoj eri. Osim 
toga, naši rezultati pokazuju da nova glazbena 
konzumacija online streaming kanala 
pozitivno utječu na vlasnika autorskih prava." 
Važno je napomenuti da izvješće tvrdi kako 
njegovi rezultati nisu proturječni ranijim 
istraživanjima koja su pronašla kako opadanje 
prodaje fizičkih nosača zvuka direktno ima 
veze s ilegalnim skidanjem glazbe. @ 

Javna tribina "Potrebe dodjeljivanja, 
otvaranja i upravljanja javnog prostora 
namijenjenog nezavisnoj kulturnoj sceni" 

održana je u svježe uređenom prostoru kluba 
Mala Scena Hrvatskog doma u Karlovcu. Na 
tribinu su se odazvali gotovo svi kandidati za 
gradonačelnika Karlovca, predstavnici drugih 
političkih stranaka, predstavnici više od deset 
karlovačkih udruga koje provode programe 
nezavisne kulture te predstavnica Saveza 
udruga Klubtura. 

Tribina je nakon službenog otvaranja započela 
predstavljanjem projekta KA-operativa te 
istoimene mreže udruga u nezavisnoj kulturi. 
Predstavljanje inicijative KA-operativa održao 
je koordinator projekta Domagoj Šavor iz 
udruge Domaći. Nakon toga, Pero Desović, 
predsjednik StudijaS objasnio je trenutnu 
situaciju i potrebe nezavisne kulturne scene 
i organizacija koje djeluju na lokalnoj razini. 
Za prezentaciju su korišteni i podaci dobiveni 
istraživanjem koje je provedeno prošle 
godine a ticalo se stanja na lokalnoj sceni s 



naglaskom na kulturu i potrebe mladih. 

Miranda Veljačić, potpredsjednica Saveza 
udruga Klubtura upoznala je prisutne s 
radom Saveza, dodatno pojasnila pojam i 
važnost nezavisne kulture te opisala trenutnu 
situaciju prostora nezavisne kulturne scene u 
Hrvatskoj. Nakon toga pročelnica Upravnog 
odjela za društvene djelatnosti, Andreja 
Navijalić kazala je kako nezavisna kultuna 
scena daje velik doprinos ukupnoj kulturnoj 
slici grada Karlovca te spomenula još neke 
objekta u kojima se provodi dio programa 
nezavisne kulture no da i dalje postoji potreba 
za prostorom koji će objediniti postojeće 
inicijative. Malu Scenu vidi kao dio šireg 
centra za nezavisnu kulturu te se slaže da 
samo jedan prostor ne može zadovoljiti sve 
navedene potrebe koje Grad u potpunosti 
razumije i želi zajedno s udrugama riješiti. 

Postavljeno je pitanje samim 
gradonačelničkim kandidatima jesu li i u kojoj 
mjeri upoznati s potrebama predstavljenim u 

prezentacijama te na koji način namjeravaju 
odgovoriti na spomenute potrebe ukoliko 
budu izabrani. 

Prvi je odgovorio kandidat Marinko 
Marinović (HSP) koji je otvoreno objavio 
kako bi cijeli Hrvatski dom dao na upravljanje 
i vođenje nezavisnoj kulturnoj sceni sjetivši se 
i vlastitih studentskih dana kad je i sam bio 
aktivan na zagrebačkoj sceni, između ostaloga 
i pisao za omladinske novine Polet: "Upoznat 
sam s problemima alternativne kulturne 
scene, mladim ljudima je jako teško iskazati 
svoje stavove, želje i namjere. Nakon što se 
prostor da udrugama na nezavisnoj kulturnoj 
sceni grad treba financijski podržavati tu 
ustanovu ali ne smije zadirati u programsku 
strategiju. Za financiranje nezavisne kulturne 
scene treba se razraditi jasni kriteriji". S 
izradom kriterija za financiranje složio se i 
aktualni dogradonačelnik, Dubravko Delić. 

Josip Benčić (SDP) rekao je kako je Grad 
svojevremeno mogao vrlo povoljno otkupiti 
zgradu kina Edison koja bi se također mogla 
uklopiti u sustav budućeg višelokacijskog 
CZNK. Davor Petračić (NK) se također 
nadovezao na situaciju oko Hrvatskog doma: 



"U Hrvatski dom se nije ulagalo 30 godina, da 
bi sad, pred izbore bila uređena Mala Scena." 
Izrazio je zabrinutost zbog više tehničkih 
propusta u izvedbi uređenja, te napomenuo 
daje, uz Scenu, potrebno urediti i "veliku 
dvoranu" i podrumske prostore uputivši 
pitanje prisutnim članovima udruga za koje 
programe nedostaje prostora. 

Odgovorila mu je Vera Vrbanac Mitrović, 

voditeljica Studija 23, kako u u Karlovcu 
nedostaje prostora za većinu programa koje 
udruge provode te da se snalaze u prostorima 
javnih institucija, kazališta i Doma HV 
Zrinski u "programskim rupama", između 
redovitih termina što vrlo otežava svaki 
kontinuirani] i rad. 

Tu se nadovezala i Snježana Kirinić (HL- 

SR) kako se ne smije zaboraviti kao "vlast", 
pa i u predizborno vrijeme, ne gradi svojim 
sredstavima već se radi o javnom novcu za 
koji se mora znati na koji nači i zašto se troši. 
U više navrata postavljena su pitanja 
sredstava, isplativosti i samofinanciranja na 
što je Miranda Veljačić pojasnila kako se u 
Europskoj uniji tek 20% troškova ovakvih 
ustanova pokriva od vlastite zarade te kako 

se nikako ne smije dovesti do situacije da 
se kultura financira ukoliko ostane dovoljno 
sredstava. Također je upoznala prisutne kako 
se trenutno se radi na umrežavanju kulturnih 
centara u Hrvatskoj. 

Na pitanje okupljenih kandidata što udruge 
imaju za ponuditi, Aleksandra Podrebarac 
(Carpe Diem) je predstavila Deklaraciju 
o namjeri podržavanja i razvijanja 
nezavisne kulturne scene u Karlovcu 
pripremljenu od strane KA-operative. 
Deklaracija je i podijeljena prisutnima koji 



su pozvani da se javno očituju idućih desetak 
dana sa svojim mišljenjim i prijedlozima te 
se sukladno izrečenom na tribini i slože s 
navedenim mjerama. 

Za kraj su se kandidati složili kako Grad 
mora urediti Hrvatski dom, riješiti pravna 
pitanja oko ugovora o koncesiji te zajedno s 
udrugama iznaći model upravljanja oko čega 
mora postojati politički koncenzus. Prostor 
se mora početi puniti sadržajima, biti otvoren 
kreativnosti, a kultura mora biti dostupna 
svima. @ 




Deklaraciju koju su udruge okupljene u KA-operativu predstvile na tribini prenosimo u cijelosti: 



DEKLARACIJA o namjeri podržavanja i 
razvijanja nezavisne kulturne scene u 
Karlovcu 

Termin nezavisne kulture u karlovačkom 
kontekstu šire se koristi posljednjih desetak 
godina mada je programskih sadržaja koji bi 
se tako mogli okarakterizirati bilo i prije. Pod 
nezavisnom kulturnom scenom ili produkcijom 
podrazumijevamo neinstitucionalne, 
nekomercijalne i nemainstream kulturne 
sadržaje koji uz to imaju društveno- 
aktivistički, interdisciplinarni, kritički i 
zagovarački pristup. Akteri na nezavisnoj 
kulturnoj sceni djeluju u tzv. sociokulturnom 
polju i rad im se preklapa i veže s ekološkim, 



manjinskim, mladeškim i strukovnim 
udrugama i inicijativama. 

U Karlovcu u proteklih desetak godina djeluje 
nekoliko desetaka organizacija i građanskih 
inicijativa s programima nezavisne kulture od 
kojih barem polovica organizira kontinuirane 
programe. Konkretno tu se radi o glazbeno- 
scenskim, plesnim, novomedijskim, filmskim 
i izložbenim programima koji su prepoznati 
u lokalnoj zajednici i šire. Kreatori programa 
dovode umjetnike i izvođače iz Hrvatske kao 
i iz svijeta te se promocija raznih događanja 
van okvira Karlovca posebice cijeni. Potrebe 
istih aktera ne mogu se zadovoljiti postojećom 
infrastrukturom te su samim time usmjereni 



na odvijanje programa i događanja u 
vanjskim prostorima što stvara nesrazmjeran 
broj događanja tokom cijele godine. Zbog 
nepostojanja prostora za izvedbu događanja 
se odvijaju u toplijem dijelu godine kada 
dolazi do prezasićenosti događanjima. 

Odgovor na pitanje nedostatka prostora je 
otvaranje Centra za nezavisnu kulturu. 

Centar za nezavisnu kulturu je platforma 
za kreativno i umjetničko izražavanje 
svih umjetničkih inicijativa koje dolaze od 
strane udruga civilnog društva, umjetničkih 
organizacija i pojedinaca. Uz to je i generator 
kritičkog promišljanja i djelovanja koji mora 
biti podržan i od strane lokalnih vladajućih 
(i ostalih) struktura, bez obzira na političku 
opciju. Oko rada Centra potreban je 
konsenzus svih političkih opcija. 

Važno je izabrati programsko vijeće koje će 
garantirati otvorenost za nove inicijative i 
ideje, a s druge strane biti korektiv prema 
programima koji spadaju u neku drugu 
ustanovu. Programsko vijeće i upravitelj 
Centra za nezavisnu kulturu moraju pomoći 
pristiglim inicijativama (osobito mladih) 
pri konceptualizaciji programa i ideja te 
zajedničko tražiti izvore financiranja kroz 
lokalnu upravu ili druge donatore. Centar 
za nezavisnu kulturu će na taj način početi 
generirati kontinuirani program za čiju 
provedbu će se brinuti sami akteri. Osobitu 
važnost ima i rad na razvoju publike što 
je direktno vezano sa samim aktivnim 
djelovanjem i promišljanjem gdje se gubi 
jasna granica proizvođača programa i 
gledatelja. Sama publika na taj način direktno 
će se uključiti u djelovanje Centra. 

Akteri s nezavisne kulturne scene neophodno 
moraju biti uključeni u sve daljnje procese, 
počevši od promišljanja do donošenja odluka 
i to u ravnopravnom odnosu s predstavnicima 
vlasti što predmnijeva stalnu suradnju i 
otvorenu komunikaciju. 

Važno je izbjeći svaki klijentelistički odnos i 
inzistirati na transparentnoj komunikaciji sva 
tri sektora po pitanju djelovanja CZNK. Stoga 
je potrebno u cijeli proces uključiti i lokalne 



medije, osobito javne i nezavisne putem kojih 
će se stalno i otvoreno komunicirati prema 
široj javnosti. 

Mjere: 

Razmatrajući navedene potrebe nezavisne 
kulturne scene u Karlovcu obvezujemo 
se da ćemo poticati i podržavati i aktivno 
sudjelovati pri provođenju sljedećih mjera: 

» Osnovati i opremiti neki od postojećih većih 
prostora kao centar za nezavisnu kulturu, 
koji bi bio prilagođen specifičnim prostornim 
zahtjevima za zajedničko djelovanje nezavisne 
kulturne scene 

» Ukoliko se za centar za nezavisnu kulturu 
odredi Hrvatski dom, dovršiti uređenje i 
opremanje kompleksa Hrvatskog doma, 
uspostaviti primjereni model upravljanja, 
te razjasniti ulogu HSS-a u upravljanju 
Hrvatskim domom 

» Sudjelovati u osnivanju Javne ustanove 
između Grada Karlovca i budućeg saveza 
udruga u kulturi kao modela upravljanja 
budućim centrom za nezavisnu kulturu 
U suradnji s organizacijama koje djeluju u 
područjima nezavisne kulture razviti kriterije 
za sklapanje ugovora o dodjeljivanju prostora 
za kontinuirano odvijanje programa nezavisne 
kulture 

» Izraditi gradske strategije za kulturu i 
mlade te unutar njih uključiti i mjere potrebne 
za uspostavljanje i djelovanje centra za 
nezavisnu kulturu 

» Osnovati tijela Uprave zadužena za 
provedbu gore navedenih strategija 
Osigurati adekvatna sredstva za centar za 
nezavisnu kulturu te kontinuirano financirati 
prostor kroz stavku u Proračunu grada 
Karlovca 

» Omogućiti korištenje postojeće 
infrastrukture ustanova u kulturi nezavisnim 
programima. 

» Poticati transparentnost u komunikaciji sva 
tri sektora po pitanju djelovanja CZNK 

Sve više se u mainstream medijima govori o pojmu direktne demokracije. Na 
tribini Kriza demokracije i direktna demokracija održanoj u Karlovu gostovali 
su Hrvoje Jurić i Iva Ivšić, članovi inicijative Direktna demokracija u školi. Uoči 
tribine s njima je razgovarao Antun Tijanić 

Direktna demokracija - odgovor na 
krizu demokracije 



U IttfinuV 




SIb&SSSS 




Možete li pojasniti pojam direktne ili 
neposredne demokracije? 

HJ. : Direktna, neposredna ili izravna 
demokracija je onaj oblik društvenog 
uređenja koji za sada egzisitra samo u 
ideji ili u tragovima nekih društava, a koji 
podrazumijeva to da ne postoji distanca 
između građana i institucije obnašanja vlasti. 
Dakle, ne postoji vlast u klasičnom smislu 
nego se na različite načine pokušava vratiti 
moć u ruke građanima tako da sami odlučuju 
o pitanjima koja se tiču njihovih života. 

Kako političke elite gledaju na ovakav 
koncept? 

HJ. : Naravno da političke elite koje žive od 
toga da prave jaz između građana i politike, 
odnosno političkih institucija, ne gledaju 
blagonaklono na ideju direktne demokracije 
budući da bi provedba ideje direktne 
demokracije značila zapravo razvlašćenje onih 
koji su trenutno na vlasti. Misli se na političke 
elite bez obzira bio to SDR HDZ ili neka druga 
stranka. Kako u Hrvatskoj tako i u svijetu 
koncept direktne demokracije skinuo bi 
vladajuće političke i ekonomske elite s vlasti 
i zapravo bi vratio moć u ruke građanima, te 
potom ne bi ni bilo potrebe za političarima 
koji se inače percipiraju kao vođe. 



Na koji način direktna demokracije može 
u praksi zaživjeti? 

LI.: Postoje dva osnovna načina na koja 
bi direktna demokracija u praksi mogla 
zaživjeti: jedan je zapravo revolucionaran 
način, jednostavno da se svrgne ovaj 
postojeći političko ekonomski sistem, stoje 
teže i u ovim uvjetima trenutno nemoguće 
za ostvariti. Drugi način je postepenom 
izgradnjom takvog sustava u smislu jednog 
vremenskog i prostornog odmaka. To znači da 
od manjih sredina, kvartova, škola, fakulteta, 
preko većih, pa sve do same države da se 
uvodi praksa direktno demokratskog sustava i 
načina organiziranja. 

Imamo li nekih pozitivnih primjera 
direktne demokracije u svijetu danas? 

H.J.: Da, itekako. Može se navesti mnogo 
primjera u kojima direktna demokracija na 
meridijanima i paralelama funkcionira vrlo 
uspješno. Rado navodimo kao primjere one 
novije primjere koji pokazuju kako upravo 
u nekim kriznim situacijama, kao što je 
to bilo recimo u Argentini prije desetak 
godina, daje cjelokupna država doživjela 
kolaps pa su se građani organizirali i potom 
su uspjeli život organizirati na način da je 
i dalje funkcionirao. Dogodio se i povratni 

udar države, odnosno institucije su bile 
obnovljene, ali je nastavilo živjeti ono što bi 
se moglo nazvati direktna demokracijom. 
Naime, građani su se upravo organizirali u 
gradske ili kvartovske skupštine na kojima 
su se donosile važne odluke i gdje su se 
međusobno dogovarali bez političara koji su 
zapravo doveli tu krizu. Recimo primjer u 
Brazilu u Porto Alegru: jedan jako veliki grad 
koji funkcionira po demokratskim principima 
na način da se tamo gradski proračun 
donosi participativno. Građani sami kroz 
kvartovske i gradske skupštine odlučuju u 
što će se ulagati gradski novac iz gradskog 
budžeta. Postoje primjeri i na nekim nižim 
razinama, pa su i kod nas poznata studentska 
blokada Filozofskog fakulteta u Zagrebu. 
Blokada je bila izvedena upravo prema 
direktnodemokratskim principima. Ne samo 
daje funkcionirala direktna demokracija već 
u tim okolnostima cijela ta blokada i studenski 
pokret ne bi ni uspio daje bio drugačije 
organiziran nego na direktnodemokratski 
način. Ima još dosta primjera u povijesti pa 
sve do danas gdje se pokazalo da je upravo 
bolje i lakše organizirati život i funkcioniranje 
neke zajednice prema dirdem načelima i da 
samo treba odbaciti tu, rekao bih, predrasudu 
da trebamo ovakvu politiku, ovakve političare 
i ovakvu ekonomiju prepunu korupcije i svega 
što građane tišti kako bismo mogli živjeti. 
Upravo suprotno, bez toga bismo živjeli 
mnogo bolje. 

Član ste inicijative Direktna demokracija 
u školi. Koji su vam planovi u skorije 
vrijeme ? 

LI.: Grupa Direktna demokracija u školi 
zapravo se okupila oko ideje pronošenja 
direktne demokracije u srednje, a možda 
u nekoj skorijoj ili daljnjoj budućnosti i u 
osnovne škole. Međutim, osim predavanja 
koje smo do sad održali dirdem se bavi i 
nekim drugim stvarima: uključeni smo u 
projekt vezan uz uvođenje građanskog odgoja 
u škole. Imamo ideju i ove godine organizirati 
niz radionica na temu direktne demokracije 
i svih popratnih sadržaja, a također u bližoj 
budućnosti napraviti ćemo bazu literature 
vezane uz direktnu demokraciju kao i sve 
pokretne sadržaje. 




Kako gledate na uvođenje građanskog 
odgoja i obrazovanja u školske 
kurikulume i hoće li se tu nalaziti i 
edukaciji o direktnoj demokraciji? 

H.J.: U načelu, pozitivno gledamo na uvođenje 
građanskog odgoja i obrazovanja u školske 
kurikulume u čemu i sami sudjelujemo no 
smatramo daje potrebno izbjeći opasnost 
da se kroz građanski odgoj i obrazovanje 
provlače one ideje koje su nas i dovelo ovdje 
gdje jesmo. Tu mislim na provlačenje puke 
ideje obrazaca parlamentarne demokracije i 
partitokracije, da se učenike odgaja da budu 
poslušni birači i poslušni potrošači. Zato 
je potrebno uključiti u budući kurikulum 
građanskog odgoja i obrazovanja i pitanje 
neposredne demokracije kako bi se doista 
objasnilo učenicima da postanu aktivni 
građani što je ijedan od ciljeva direktne 
demokracije, pripremila: Vedrana Tatalović 

Prenosimo intervju s Helenom Traub iz udruge Žmergo, voditeljicom akcije 
Zelena Čistka koja je od protekle godine dio globalne akcije VVorld Cleanup. U 
čišćenje je bilo uključeno preko 60 gradova i općina iz svih županija. Ove godine 
taj se broj povećao, a Zelena čistka je zaživjela. 

Helena Traub: Zelena čistka je 
čista pozitiva! 



Zelena čistka se drugu godinu održava u 
Hrvatskoj. Bilježite li veći broj onih koji 
su se prijavili na sudjelovanje u akciji 
čišćenja Hrvatske od odlagališta smeća? 

Ideja je zaživjela - to je najhitnije. Zelena 
čistka je hrvatska ekološka hrvatska 
olimpijada u kojoj je važno sudjelovati. 
Vrijednosti, na koje se ponekad u današnjem 
užurbanom svijetu zaboravlja, bit su ovog 
projekta, kao i zajedništvo, ljubav prema 
okolišu i prirodi, povezivanje u rješavanju 
problema koji smo sami stvorili. Kada smo 
nakon godinu dana dobili pozive s pitanjima 
kada će se ove godine održati Zelena čistka, 
bili smo sigurni da ova ideja ima uporište te 
da u njoj trebamo ustrajati. Već sada imamo 
veći broj obrazovnih institucija koje će 
sudjelovati. No, brojka nije presudna. Bitna 
je promjena svijesti, ponajviše kod onih koji 
prvi put sudjeluju u akciji čišćenja divljih 
odlagališta otpada, jer onaj tko čisti - taj ne 
baca. 

I ove ste godine prije same akcije 
uključili građane tako što ste im 
omogućili da sami kartiraju odlagališta. 
Koliko takvih odlagališta će se uopće 
moći očistiti taj dan? 

Internetska karta je pokazatelj koji 
transparentno pokazuje situaciju na terenu. 
Kartiranje se pokazalo kao odličan alat 
tijekom prvog kartiranja 2012. godine. U 



samo 2 mjeseca preko 2.400 lokacija u 
Hrvatskoj je upisano na svjetsku kartu. 
Nakon akcije nismo dobili pouzdane podatke 
od lokalnih organizatora koje su se točno 
lokacije očistile te se one nisu zabilježile na 
internetskoj karti. U pripremi prošlogodišnje 
Zelene čistke slovenska tvrtka je ponudila 
udruzi Žmergo pro-bono izradu Registra 
divljih odlagališta otpada. Taj Registar bi 
nalikovao slovenskoj karti (www.ocistimo. 
si). Osmišljen je na način da daje mogućnost 
građanima da aktivno sudjeluju u detektiranju 
divljih odlagališta otpada, ali i jedinicama 
lokalne samouprave da se njome služe u svrhu 
jednostavnijeg, pravodobnijeg djelovanja u 
svojoj zajednici. Komunalni redari i inspektori 
korištenjem karte bili bi u mogućnosti upisati 
novonastalu situaciju na terenu. Dok je 
prilikom ucrtavanja lokacija crne ili crvene 
boje, zavisno o kojem otpadu se radi, nakon 
čišćenja lokacija postaje zelena. Cijeli projekt 
nije zaživio i nije dobio podršku Državne 
geodetske uprave koja, bez obzira na 
iskazan interes MZOIP i AZO, ne prepoznaje 
važnost za izdavanje karata, te traži naknadu, 
a što udruga nije u mogućnosti financirati. 

Hoće li neočišćene lokacije čekati 
iduću godinu ili će se nešto poduzeti u 
međuvremenu? 

Uobičajeno je da mnoge udruge, jedinice 
lokalne samouprave ili obrazovne institucije 
čiste na proljeće ili u rujnu/listopadu. 

Smatramo da je još važnije od čišćenja 
educiranje sugrađana o važnosti smanjenja 
stvaranja otpada i/ili njegovim odlaganjem, 
u konačnici gospodarenje. Nije smisao samo 
čistiti godinu za godinom već stati na kraj 
divljim odlagalištima otpada. 

Kakvo je stanje s odlagalištima u odnosu 
na prošlu godinu? Bilježite li veći broj 
odlagališta? 

S obzirom da u godinu i pol nismo uspjeli 
dobiti podršku državnih institucija, u smislu 
korištenja postojećih internetskih karata, 
za izradu Registra divljih odlagališta, nismo 
inzistirali na kartiranju. No, broj odlagališta, 
na svjetskoj internetskoj karti, je usprkos 
tome povećan, u odnosu na prošlu godinu. 

Osim gradova i općina, koje su se sve 
organizacije priključile ove godine? Čiju 
podršku imate? 

Prošle godine (a tako i ove!) krenuli smo u 
avanturu bez podrške, sredstava, samo s 
idejom i determinacijom, praćeni uglavnom 
podsmjehom i nevjericom. Prva i prava 
podrška je stigla od Predsjednika Ive 
Josipovića, koji i ove godine prati i podržava 
Zelenu čistku. Svoje sudjelovanje i ove godine 
potvrdile su krovne organizacije kao što 
su: HGSS, Hrvatski planinarski savez. 
Hrvatski lovački savez. Hrvatski Caritas, 
AIESEC, Hrvatske šume. Hrvatska mreža 
volonterskih centara. Agencija za odgoj 
i obrazovanje, a od "pridošlica" možemo 
navesti Savez izviđača Hrvatske i Hrvatsku 
mrežu za ruralni razvoj. U akciji će ponovo 
sudjelovati oružane snage, a podršku je 
uputilo i Ministarstvo zaštite okoliša i prirode. 
Međutim, jednako vrijedne su sve one 
organizacije civilnog društva, svi pojedinci 
koji su prošle, a i ove godine, zdušno prionuli 
poslu. Od deklarativne podrške ionako nema 
ništa. Grad Opatija i Grad Rijeka podržali 
su volontere koji su svakodnevno radili na 
organizaciji u udruzi i osigurali im besplatan 
prijevoz, kao i pokrivanje komunikacijskih 
troškova. Prava podrška je od onih koji su 
nešto učinili i dali doprinos da ideja zaživi. 



Kakva je situacija u drugim zemljama u 
kojima se organizira ova akcija? Jesu li se 
ove godine priključile i nove zemlje? 

Let's do it World je uložio velike napore 
kako bi pokret zaživio. Niz regionalnih 
konferencija i edukacija je provedeno kako 
bi se inspiriralo čim više zemalja i osigurala 
kvaliteta. U pripremnoj fazi je projekt Let's 
do it Mediterranean. Ideja je u 2014. godine 
okupiti sve mediteranske zemlje i zajednički 
čistiti more i obale. Udruga Žmergo dio je 
organizacijskog tima i nakon završetka Zelene 
čistke krećemo s pripremom za slijedeću 
godinu, zajedno sa svim "mediterancima". 




ZELENA 
ČISTKA 

Jedan dan za čisti okoliš 

U suradnji s Osnovnom VValdorfskom 
školom u Rijeci ste pokrenuli edukativni 
program „Zeleni sat u školi". O čemu se 
radi? 

Žmergo provodi ekološki edukativni program 
Zeleni sat u školi za djecu i mlade od 1998. 
godine, a koji se bazira na istoimenom 
Žmergovom priručniku. Interaktivne, 
kreativne radionice, približavaju sudionicima 
važnost osobne brige za pitanja vezana uz 
okoliš i prirodu. Pravo znanje je ono koje 
stavljamo u praksu. Ukoliko imamo svijest i 
ljubav prema okolišu naše ponašanje će biti u 
skladu s time. Ljubav prema okolišu i prirodi 
nam osigurava zeleniju budućnost. Stoga su 
radionice usmjerene na osviješćivanje odnosa 
i brige te ljubavi prema okolišu i prirodi. 
Poticanje razmišljanja i ponašanja djece i 
mladih u skladu sa zakonima prirode bit je 
odgoja, a odgovornost za sutra je na nama! 

Koja ste još događanja organizirali u 
povodu Zelene čistke? 

Udruga Žmergo organizirala je nekoliko 
događanja u Opatiji i Rijeci kako bi potakla 
građane, medije i institucije da sudjeluju 
u Zelenoj čistki, ali i potakla građane na 
razmišljanje koja je njihova uloga u priči 
oko otpada. Održana su dva koncerta u 
Rijeci, u klubovima Tenk i Palach, s mladim 
bendovima. Umjesto ulaznice svi su donesli 
plastičnu ambalažu i time se podsjetili kako 
i koliko stvaraju otpada. U svrhu promocije 
postavljena je izložba u suradnji s umjetnicom 
Tajci Čekada i Malim salonom - MMSU 
Rijeka (Muzej moderne i suvremene 
umjetnosti). Inzistiramo na važnosti osobne 
uloge u priči OTPAD. Količine stvorenog 
otpada uvelike ovise o nama. Naše ponašanje 
može utjecati i na proizvođače da promijene 
dizajn i/ili politiku korištenja ambalaže. 
Uobičajeno je prozivati nekoga drugoga 
za probleme, ali u ovom slučaju nema 
drugoga. Mi smo jedini koji stvaramo otpad i 
trebamo promijeniti naš odnos prema njemu. 
Istovremeno trebamo sustav koji funkcionira, 
ali i osvještene i educirane ljude koji mogu 
primarno odvojiti otpad i na taj način 
omogućiti da se s njime kvalitetno gospodari. 



Jedan od vaših projekata je i Eko boca 
koja može zamijeniti više od 1680 
plastičnih boca ambalažiranih napitaka 
koje prosječan korisnik baci u periodu od 
10 godina. Kako je javnost reagirala na 
eko bocu? 

Zamislite koliko plastičnih bočica se 
nalazi na odlagalištima, na dnu mora, ili u 
rijekama. Privremeno riješenje vidjeli smo 
u Eko bočicama. Možda nije savršeno, jer 
ipak radi se o plastici, ali dok ne nabavimo 
biorazgradive, poslužit će. One su korisne, 
lagane, jednostavne, BPA free, lijepo 
dizajnirane i njihovom kupnjom potpomažete 
promociju zelenih ideja i rad Zelene čistke. 

Što očekujete od ovogodišnje Zelene 
čistke? 

Zelena čistka je čista pozitiva! Ona je poziv 
na zajedništvo, ekologiju u praksi, pozitivne 
vrijednosti koje će dovesti do zelenije 
Hrvatske. Čistimo divlja odlagališta, ali, 
još bitnije i glave od nepotrebnog otpada. 
Bez da promijenimo odnos prema stvaranju 
i odlaganju otpada nećemo promijeniti 
situaciju. Treba pričati o otpadu da bi 
osvijestili daje on tu, da ga stvaramo i 
da s njim nekamo moramo. Povezani, sa 
zajedničkom vizijom i voljom učiniti nešto, 
spremni utkati sebe za zelenije sutra spremno 
čekamo svakog dobronamjernika. Od priča 
nema puno vajde, krenimo, već danas. Let's 
doit! 

Maja Celing Celić (civilnodrustvo.hr) 

VOLONTIRAJ NA GAZI! 



Centar za mlade NaGazi traži odgovorne i komunikativne osobe volontiranje na više 
pozicija u Centru. Volonteri se traže za sljedeće aktivnosti: 

- pomoć u organizaciji aktivnosti Centra za mlade 

- distribuciju promo materijala za Sajam rabljenih stvari i rukotvorina (jednom mjesećno) 

- pomoć u organizaciji festivala Nepokoreni Grad i KIDaj 

- pomoć u uređivanju web portala: Domaći , Nepokoreni grad i Plan.et online 

- pomoć u administrativnim poslovima udruge 

Prednost za volontiranje imaju osobe između 18 i 30 godina starosti. 

Detaljnije informacije i prijave na: domachi@domachi.hr ili na tel. 600 996, 098 325 885 

Enes Ćerimagić, aktivist i pravnik Zelene akcije govori o referendumu protiv 
golfskih terena na Srđu , građanskim pravima, civilnom društvu i okolišu... 

Nemamo planet B 



razgovarala: Matija Mrakovčić, kulturpunkt.hr 



Otprilike jednak broj građana koji 
su potpisali zahtjev za raspisivanjem 
dubrovačkog referenduma izašlo je na 
sam referendum. Nakon što je izborena 
zaista povijesna prilika za odlučivanje, 
izgleda kao da se nitko drugi, osim 
onih već zainteresiranih, nije aktivirao 
odnosno shvatio referendum kao 
jedinstvenu mogućnost participacije. Što 
se dogodilo u Dubrovniku? 

E. Ć.: Dogodila se svojevrsna "privatizacija 
demokracije". Investitor je, potpomognut 
lokalnim vlastima, naročito gradonačelnikom 
Vlahušićem, uspio uvjeriti jedan dio građana 
da njihov glas nije važan. Zašto privatizacija 

- zato jer je nametnuto pravilo daje legitimno 
suspendirati demokratski proces ako ćete 
bojkotiranjem demokratskog procesa de 
facto omogućiti ostvarenje svog privatnog 
stava. Dakle, demokracija se u ovom slučaju 
od instituta ograničenja privatnih interesa 
prometnula u sredstvo njihova ostvarenja. 

U skladu s u zadnje vrijeme 
repopulariziranom Hegel-Marxovom izrekom 

- povijest se uvijek ponavlja dvaput, prvi put 
kao tragedija, drugi put kao farsa - takvo 
privatiziranje prava glasa je tragedija, a 
činjenica da onda investitor rezultate od 84% 
protiv projekta i 16% za projekt proglašava 
pobjedom većine, nije ništa drugo nego farsa. 
Bilo bi ovdje zgodno reći daje Dubrovnik 



učinio puni krug - potpuno izvrtanje svog 
temeljnog načela obliti privatorum publica 
curate - ali bojim se da bi to bilo naivno 
nasjedanje na mit o Dubrovniku kao nekoj 
vrsti povijesnog diskontinuuma. U Dubrovniku 
je na djelu ista vrsta političkog cinizma kao 
i drugdje - rastakanje političkog na koloplet 
interesnih grupiranja. Ako gledamo stvari 
iz te perspektive, i ne izgubimo iz vida 
činjenicu da moderni Dubrovnik dijeli sudbinu 
ostatka Hrvatske, onda je uvjerenje 31% 
birača da oni sami moraju donijeti odluku o 
zajedničkim pitanjima, ustvari, korak naprijed 
ka rekonstruiranju političkog. Očuvanje 
Dubrovnika od potpune marginalizacije je na 
leđima tih 31%. Nadam se da će taj postotak 
rasti. 

Zakon o referendumu propisuje 
nemoguće uvjete da bi bio obvezujući. 
Politička volja da se one promijene ne 
postoji. Uskoro će možda biti raspisan i 
treći referendum, na području Zaprešića, 
no upravo činjenica da je prikupljeno 
malo više od potrebnog broja potpisa za 
raspisivanje stvara bojazan da će i na 
taj referendum izaći upravo toliki broj 
građana, nedovoljno da bi referendum 
bio važeći. Kako stvari stoje, uskoro 
će vlasti početi poticati održavanje 
referenduma jer im se otvara dodatna 
mogućnost hngiranja demokracije. 

Gdje vidiš mogućnost intervencije ili 
otpora civilnoga društva, a gdje struke, 
konkretno pravne? 

E. Ć.: Određena ograničenja referenduma 
moraju postojati. Međutim, kada su 
ograničenja takva da u 22 godine postojanja 
države nemamo niti jedan uspjeli referendum 
na zahtjev građana, onda slobodno možemo 
reći da referendum kao korektiv vlasti u 
Hrvatskoj ne postoji. Da se usitinu radi o 
fingiranju demokracije jasno je i iz činjenice 
da se referendum, u pravilu, provodi o pitanju 
iz nadležnosti tijela javne vlasti što znači da 
ta tijela imaju ovlasti donijeti odluku sukladnu 
volji građana izraženoj na referendumu, bez 
obzira je li postignut kvorum. Na primjeru 
Fužina vidimo da se to nije dogodilo, a većina 
dubrovačkih političara se nemušto poziva na 
volju naroda ostavljajući pritom nerazjašnjeno 
misle li na 84% onih koji su se izjasnili protiv 
na referendumu, ili na činjenicu da nije 
postignut kvorum. 

Uloga civilnog društva je upravo u tome 
da problematizira stvari, kontekstualizira 
probleme i stavlja pitanja na dnevni red. 
Bez tog 'predtretmana' teško je očekivati 
meritornu, uravnoteženu raspravu o pitanju o 
kojem bi se odlučivalo referendumom. Mislim 
da Hrvatska za većinu područja društvenog 
života ima jako civilno društvo koje može biti 
sugovornik takve rasprave. Problem nastaje 
s druge strane - kod tijela javne vlasti - koja 
niti prepoznaju vrijednost takvog dijaloga, a 
često nisu niti na razini rasprave. To nužno 
kod njih stvara neku vrstu paternalističke 
nervoze. 

GONG i Mreža aktivista Hrvatske 
obratili su se otvorenim zahtjevom 
Vladi da promijeni uvjete raspisivanja 
refereduma i njegove propisane kvote. 
Zahtjevi civilnoga društva da se određene 
stvari mijenjaju redovito se pokazuju 
kao pucanj u prazno, hrvatska vlast već 
dugo ne pokazuje namjeru da odgaja 
javnost koja će biti participativna, 
mnogo su čvršći mehanizmi vlasti 
kojima se tu javnost opstruira. Pojam 
zainteresirane javnosti podosta je 
fleksibilan u hrvatskim prilikama, velika 



je većina neangažirana i nevidljiva, pa 
stoga i vlastima nereprezentabilna. Kako 
uspostaviti dijalog s nekim tko smatra da 
niste ravnopravni sugovornici? 

E. Ć.: Već je duže vrijeme jasno da Zakon o 
referendumu treba mijenjati, a činjenica da 
vlasti tu potrebu sustavno ignoriraju, ukazuje 
na to da gaje određeni strah od građana. 
Taj strah se prikazuje kao bojazan da će se 
pribjegavati referendumu za rješavanje pitanja 
koja se ne smiju rješavati referendumom. 
Međutim takvo je objašnjenje krajnje 
neuvjerljivo jer su dobro znana rješenja kojima 
se takvo nešto može izbjeći, a upravo trenutna 
situacija omogućuje takve zloupotrebe. Pravo 
lice tog straha je prestravljenost činjenicom 
da bi se građani mogli ispriječiti štetnim 
projektima koji se prikazuju kao nužnost. 
A tu nametnutu nužnost, to permanentno 
izvanredno stanje omogućuje dezorijentiranost 
ljevice i nedostatak prave kritike. Onda 
imamo situacije da intelektualci koje se inače 
smatra lijevima u projektu apartmanizacije 
dubrovačkog Srđa ne vide da se u osnovi radi 
o komodifikaciji i privatizaciji zajedničkih 
dobara - šuma, vode, kulturnog nasljeđa, 
obrazaca ponašanja zajednice - da bi ih se 
iskoristilo kao tržišni proizvod, odnosno 
po potrebi uništilo radi stvaranja novog, 
'atraktivnijeg' proizvoda. 
Pojam zainteresirane javnosti, osim 
na razini nekih tehničkih propisa, je 
nepostojeći. Indikativno je da vlast one koji 
zagovaraju određeni javni interes smatra 
nereprezntabilinima. Dakle ono što čini 
zainteresiranu javnost nije činjenica da oni 
neposredno reprezentiraju određeni broj 
ljudi već činjenica da zagovaraju stavove iz 
pozicije općeg, zajedničkog, pozivajući se na 
normativne vrijednosti, a ne promovirajući 
partikularne interese. Ali ta zabuna nije 
slučajna, i to je najbolje vidljivo kada vas 
optuže da ste nečiji plaćenik. Na taj način 
skreće se rasprava sa pitanja o normativnim 
vrijednostima i pokušava se stvar prikazati 
kao sukob partikularnih interesa. Paradoks 
je u tome daje najbolji način da dokažete da 
je netko eksponent partikularnih interesa 
da odgovorite na pitanja pozivajući se na 
normativne vrijednosti. 

Zelena akcija kupila je parcelu od 60-ak 
kvadrata na Srđu i time osigurala status 
stranke u postupku ako dođe do toga da 
Razvoj golf počne izvlašćivati privatne 
vlasnike. O kakvom se tu postupku 
zapravo radi i koje su mogućnosti ZA? 

E. Ć.: Ukoliko se ne može postići dogovor 
oko prodaje zemljišta onda se ide u postupak 
razvrgnuća suvlasničke zajednice. U 
jednom dijelu tog postupka će se utvrđivati 
i vrijednost predmetnog zemljišta. Bit će 
zanimljivo vidjeti kako će se procjenjivati 
vrijednost zemljišta koje je unutar obuhvata 
zahvata kojim se planira izgradnja 240 vila, 
400 apartmana i dva hotela, dakle de facto 
građevinskog zemljišta, a koje je u prostornim 
planovima navedeno kao zemljište sportske 
namjene (golf tereni). Mislim da to ima veliki 
razotkrivajući potencijal. Također omogućava 
nam i stranačku legitimaciju u nekim drugim 
postupcima, ali nema potrebe da ulazimo u 
detalje pravne strategije. 

Jutro nakon dubrovačkog referenduma 
održana je u Vladi konferencija 
i predstavljeno izvješće o radu 
Koordinacije za gospodarstvo i investicije 
ministara Grčića, Hajdaša Dončića 
i Vrdoljaka. Predstavljena su četiri 
realizirana projekta i deset u postupku 
rješavanja, kao da se ukazalo na činjenicu 
da Vlada zaista nešto radi dok građani 
protiv njihovih nastojanja prosvjeduju. Je 
li neuspjeh građanskih inicijativa vjetar u 
leđa Zakonu o strateškim investicijama, 
HE Ombli, Plominu C...? Ili realizacija 
"strateških projekata" zaista nema veze 
s lokalnim stanovništvom i njihovim bilo 
pozitivnim bilo negativnim stavovima? 

E. Ć.: Vlada je zauzela neku vrstu mesijanske 
pozicije i bilo čiji doprinos shvaća kao 
nepoželjno miješanje. Nije prvi put da Vlada 
pokazuje potpuno nerazumijevanje dinamike 
društvenih odnosa i plošno shvaćanje 
političkog polja. Dobar primjer je kada na 
kritike civilnog društva odgovaraju pozivom 
civilnom društvu da osvoje izbore pa da 
se onda "jave". Dakle, radi se o ignoriraju 
legitimnih nastojanja pojedinaca ili grupa 



da utječu na djelovanje vlasti, bez želje da 
istu i osvoje. To ignoriranje je ili namjerno, 
a takvi prigovori jeftini populizam - pa je to 
za svaku osudu, ili je posljedica neznanja i 
nerazumjevanja - pa je to za svaku osudu. 
Što se tiče neuspjeha građanskih inicijativa to 
ovisi o kontekstu - ako stvari promatramo iz 
konteksta sveopće apatije i političkog cinizma 
onda je svojevrsna "renesansa" referenduma 
i velika - mada zakonski neobvezujuća - 
izlaznost, postignuće. Bitno je znati da borba 
ne završava s "odrađenim" referendumom 
ili nekom drugom inicijativom. Naime, čak 
i kad uspijete u takvim pokušajima sustav 
vam taj uspjeh uvijek nastoji osporiti na neki 
način. Zbog toga je ova kasnija borba za 
interpretaciju možda i važnija. Ilustrativan 
je primjer Varšavske ulice. Projekt kojem 
smo se protivili je realiziran i mnogi su to 
interprtirali kao izgubljenu stvar. Međutim, 
jedna vrlo konkretna posljedica kampanje su 
zaključci gradske Skupštine koji zabranjuju 
takve projekte u budućnosti i oni su uključeni 
u zagrebački GUP 2013. godine. Prije toga 
planirano je 16 projekata sličnih Varšavskoj. 

Mi smo dvije godine nakon završetka 
kampanje ponovno okupili aktiviste i bili 
prisutni u gradskoj Skupštini pri usvajanju 
izmjena koje su rezultat naše kampanje. 
Na taj način nismo prepustili interpretaciju 
tog uspjeha Skupštini koja je devastaciju u 
prvom redu i dopustila, a nismo ni dozvolili 
da se uspjeh zaboravi uslijed vremenskog 
odmaka od 2 godine. Ako je netko i mislio da 
je kampanja Varšavska bila uzaludna, ove vrlo 
konkretne uspjehe sigurno ne može ignorirati. 
Dakle, jedini vjetar u leđa štetnim projektima 
bi bio izostanak otpora takvim projektima. 
Što se tiče tzv. strateških projekata teško je 
o njima ozbiljno govoriti kada niti ne postoji 
strategija na osnovu koje bi ih se moglo 
nazvati strateškima. 

Kako je pokazala spomenuta 
konferencija, interdisciplinarnost 
u hrvatskim prilikama zapravo je 
zasjedanje istomišljenika, bez uzimanja u 
obzir nezavisnih stranaka u postupcima 
donošenja odluka, a još manje svekolike 
javnosti o čijoj se egzistenciji radi. 

jg ZELENA AKCIJA 




FRIENDS OF THE EARTH CROAT1A 



Organizacije civilnoga društva zasigurno 
su opozicija prevladavajućim politikama 
i dominantim diskursima, no i njima 
nedostaje povezanosti i općenitosti. Javni 
i privatni mediji podjednako su cijepljeni 
protiv kritičkoga stava. Gdje vidiš priliku 
za proboj svijesti o potrebi udruživanja i 
promicanja solidarnosti? 

E. Ć.: Priliku vidim u inicijativama poput 
Platforme 112, povezivanju širokog spektra 
organizacija civilnog društva iz različitih 
polja djelovanja pod zajedničkim nazivnikom 
vladavine prava. Netko će s pravom reći da to 
nije pretjerano avangardna pozicija, međutim 
svejedno smatram daje ne samo korisna 
već i nužna. Vladavina prava, iako vrlo širok 
pojam, u ovom kontekstu predstavlja borbu 
za poštivanje već izborenih prava i standarda, 
dakle neki minimum pristojnog funkcioniranja 
države. Kroz borbu za osiguranje tih prava 
vi gradite povjerenje građana u političke 
aktere izvan uskog sistema parlamentarne 
reprezentacije. Neki će reći daje to tupljenje 
oštrice koja bi omogućila revoluciju i pravu 
promjenu sistema, ali to shvaćanje implicira 
daje revolucija svrha sama sebi. Također 
implicira dva suprotstavljena apsoluta po 
kojem je jedan sistem apsolutno nepravedan, 
a drugi, nedosanjani, apsolutno pravedan. 
Ja mislim daje pitanje pravednosti pitanje 
društvene prakse i polje stalne napetosti koje 
ne nestaje postizanjem određenog stanja. 
Dakle, radi se o permanentnoj borbi. Zbog 
toga je bitno izgrađivati i osnaživati aktere 
te borbe. Ta borba naravno ne isključuje 
pojedinačne otpore sistemu. Koalicije poput 
Platforme 112 treba proširivati i stvarati 
zajedničke platforme otpora sa studentima, 
radnicima, akademskom zajednicom. To je 



onda pozicija s koje se može propitivati sistem 
i postavljati mu nove, avangardnije zahtjeve. 
Revolucija po definiciji znači postavljanje 
zahtjeva kojeg postojeći sistem ne može 
zadovoljiti, a da pritom nastavi postojati. Nije 
velika sreća ako takav zahtjev nametne mala 
grupica zato jer smatra da je na pravedničkoj 
strani povijesti. Takav zahtjev, ako do njega 
dođe, mora biti rezultat društvene kritičke 
prakse. 

Smisao svakog zakona trebao bi biti 
zaštita najslabijih. No, u situaciji kada 
su nedostupne informacije, tehnološka 
baza, sve više i obrazovanje, a društvo se 
kreće u smjeru to taloga zanemarivanja 
štetnih ekonomskih činitelja koji su 
toliko duboko utkani u svakodnevno 
funkcioniranje pojedinca, zašto je baš 
borba za okoliš važna? 

E. Ć.: Trenutni globalni trend je 
komodifikacija prirodnih resursa. U osnovi 
radi se o vrsti prvobitne akumulacije kapitala. 
U hrvatskom konktekstu radi se o drugoj 
privatizaciji nakon one iz '90-ih. Degradacija 
okoliša tu se pojavljuje kao naličje obrnute 
redistribucije, one prema višim slojevima 
društva, i zbog toga sam i spomenuo važnost 
povezivanja sa sindikatima, studentima i 
akademskom zajednicom. Osim što borba za 
okoliš predstavlja borbu za prava socijalno 
najugroženijih, jer su direktne posljedice 
degradacije okoliša najveće za one koji im 
se najmanje mogu oduprijeti, u globalnom 
kontekstu ona je i bitka za opstanak. Kao 
što se to često vrlo slikovito kaže - nemamo 
planet B. Na kraju krajeva priroda ima i 
određenu intrinzičnu vrijednost koja nije 
zanemariva. 

Josephine Bosma nizozemska je teoretičarka čiji je rad fokusiran na umjetnost 
u internetskom kontekstu, odnosno na ono što Internet radi umjetnosti i što 
umjetnici rade s Internetom. 

Polje je jednostavno eksplodiralo! 

Razgovarao: Željko Blaće 




Svojim se radom opire tendencijama 
reduciranja diskursa o net artu samo na 
specifične prakse, kao stoje umjetnost 
napravljena za Web ili umjetnost koja je anti- 
institucionalna. Net art u njenoj argumentaciji 
uključuje puno više. To je tranzicija polja 
suvremene umjetnosti iz industrijske sfere 
u onu informacijskog društva. Prati razvoj 
umjetnosti u kontekstu mreže od 1993. 
godine. Ona je autodidakt iz polja slobodnih 
medija (piratski radio), radila je kao novinarka 
i kritičarka u polju mrežne umjetnosti i sada 
je doktorantica na Sveučilištu u Amsterdamu. 
U 1990-ima bila bila je aktivni član nettime 
mailing liste i sudjelovala u uređivanju kultne 
knjige ReadMe! ASCII Culture and the 
Revenge of KnowIedge. Suorganizirala je 
dijelove drugog i trećeg izdanja utjecajnog 
festivala taktičkih medija Next5Minutes, a 
2011. godine izdala je knjigu Nettitudes - 
Let's Talk Net Art. Knjiga uključuje široki 
spektar praksi, od vizualne umjetnosti do 
glazbe, te uključuje urgentno pitanje očuvanja 
digitalno nastale umjetnosti. 



Što razlikuje net umjetnost 1990-ih od 
današnje? 

JB: Puno, puno je više produkcije, a ako je 
nekada i postojao središnji diskurs sada je 



potpuno razbacan po različitim platformama 
i mrežama. Postoji jaka svijest o lokalnosti 
i fizičkim vezama i utjecajima. Pojedini 
softverski smjerovi postali su internalizirani 
ili prisvojeni za proizvodnju fizičkih objekata. 
Neinstitucionalne online mreže počinju 
zrcaliti ulice i obratno. Šteta je da umjetnici 
koji rade s mrežom u estetskom smislu i 
umjetnici koji to više rade iz (softverske i 
hardverske) hakerske perspektive čine se 
sve odvojeniji. To je prirodna posljedica rasta 
broja umjetnika/pojedinaca koji na neki način 
u svom radu koriste mrežu. 
Kroz ograničeni broj online mjesta susreta, 
u 1990-ima se razmjena među ovim dvjema 
grupama činila lakšom. Bilo je jasno koliko 
su toga imali zajedničkog, ali i razlike su bile 
poticane, stoje dovodilo do žustrih rasprava 
o tomu što mrežna umjetnost treba biti, te 
što je bilo u pitanju kada se radi umjetnost 
sa mrežom. U trenutnoj situaciji svaka grupa 
sada propovijeda sebi i svojoj publici, što s 
vremena na vrijeme dovodi do preokupacije 
samim sobom. 

Što su po tebi temeljna/ključna djela net 
umjetnosti za koja bi trebao saznati svaki 
umreženi entuzijast za umjetnost? 

JB: Za početak, po mom mišljenju, nije 
najvažnija stvar reći ljudima što su najvažnija 

umjetnička djela u i oko Interneta, jer ako 
ljudi ne razumiju ili ne vide kako su ova djela 
konstruirana ili kako odgovaraju određenom 
kontekstu (umjetnosti ili aktivizma ili dizajna) 
- ne može biti stvarnog valoriziranja. Kao svoj 
zadatak vidim naučiti ljude kako da cijene 
i pristupaju umjetnosti u sferama u kojim 
se preklapaj umjetnost, mediji i polu-javni 
prostori današnjice. 

Ono što se treba dogoditi je da ljudi vide 
kroz površinu ekrana i prestanu pristupati 
net umjetnosti kao slijedu filma i video 
arta. Internet je ogromni spoj tehnologija, 
elektronike i medija te ima jako mnogo načina 
korištenja i točki pristupa. Web je jedna. 
Važno je raspoznati razliku između Interneta 
i Weba, gdje je Web samo jedan manji dio 
Interneta. 

Da odgovorim na tvoje pitanje, dat ću nekoliko 
primjera djela koja su bila ključna, ali i koja 
upućuju na dosege praksi unutar termina "net 
art". Prvo to je rad Jodi. Ovaj duo koristi nove 
tehnologije kao što su umjetnici prethodnih 
avangardnih praksi koristili medije svog 
vremena, u nemilosrdnom ali istovremeno i 
poetskom eksperimentiranju materijalima: 
hardver, softver i očekivanjima oko njih. 
Razlog zbog kojeg ih predlažem je stoga 
što vidim njihov rad kao jednu koherentnu 
radikalnu gestu. Njihov rad je 1990-ih 
godina imao ogroman utjecaj na umjetnike 
i web-dizajnere. Danas je eho njihovog rada 
u ,,glitch-art" generaciji, ali vidim i da se 
reflektira u radovima umjetnika poput F.A.T. 
Lab (Free Art & Technologv) ili Weise 7 . 

Potom bih istaknula VVebstalker grupe 

I/O/D. Ovaj je rad nastao krajem 1990-ih i 
njegova važnost nije prepoznata od strane 
umjetničkog mainstreama te je izložena 
milosti slabe memorije Interneta. Radi se 
o alternativnom web pregledniku s finim i 
delikatnim vizualizacijama funkcioniranja 
Weba i toga kako su stvari povezane, a 
pokrenuo je brzi razvoj softverske umjetnosti. 
Bio je povezan i sa razvojem softverskih 
studija u akademskom polju jer je u njegovoj 
produkciji, kao član grupe I/O/D, bio uključen 
kritičar i akademski istraživač Matthew 
Fuller. 



Recentnije djelo koje je imalo ogromni utjecaj 
van konteksta umjetnosti bio je Web 2.0 
Suicide Machine od grupe MODDR_LAB. 
Ovo djelo je hibrid softverske umjetnosti i 
aktivizma, a omogućuje mehaničko brisanje 
profila na raznim platformama socijalnih 
medija. Nakon što im je Facebook poslao 
pismo upozorenja - privukli su svjetsku pažnju 
i puno novih korisnika. To je najutjecajniji 
primjer kritičkog angažmana od strane 
umjetnika u socijalnim medijima. 
Kao i sa Jodi, cijeli opus dua Mike Bonanno 
i Andv Bichlbaum, poznatih kao Yes Men, 
trebao bi biti na listi. To uključuje i njihove 
aktivnosti prije Yes Men, dok su još bili 
poznati kao RTMark. RTMark kreirao je 
umjetničko-aktivističku platformu gdje bilo 
tko može anonimno predložiti bilo kakve 
projekte, a koje je onda, također anonimno, 
bilo moguće financirati i realizirati. Yes Men 
trenutno pripremaju sličan projekt, zove 
se Action Switchboard. Sa osjećajem za 
teatralnost i satiru Bonanno i Bichlbaum su 
inspirirala umjetnike i aktiviste u cijelom 
svijetu. 

Koja su najinteresantnija djela mrežne 
umjetnosti koja se odnose spram 
suvremenog stanja mreže? 

JB: Mreža više nije izdvojeni prostor kao što 
je bio u vrijeme termina "cvberspace", ako 
je i tada uopće bila. Djela koja reflektiraju 
ovo su, primjerice, Mapa Arama Bartholla, 
unatoč tome stoje nastala 2006. godine, A 
Tool to Deceive and Slaughter Caleba 
Larsena, također star nekoliko godina ali 
još uvijek relevantan, Street Ghosts Paola 
Cirioa, net art "objekti" Rafaela Roozendaala, 
koji se nalaze svaki na svojoj izdvojenoj web 
stranici/domeni. Radovi Artiea Vierkanta, 
Brada Troemela, Constanta Dullaarta, Anne 
de Vries, Katje Novitskove i drugih i dalje 
odjekuju u offline web estetici. U "glitch" 
radovima Jona Satroma, Nicka Briza, Rose 
Menkman i drugih. U kritičkom inženjerstvu 
Juliana Olivera, Danje Vasilieva, Gordana 
Savičića i drugih... Polje je jednostavno 
eksplodiralo! 

Do danas je nastalo tisuće manjih ili većih publikacija koje objašnjavaju što je 
anarhizam i koje se mogu nazvati "početnicama" o anarhizmu, odnosno bazičnim 
tekstovima i pojašnjenjima. Ipak, stalno se ponavlja potreba za objavljivanjem takvih 
tekstova. Razlog tome možemo tražiti u činjenici da je često riječ o malim nakladama 
(broj gotovo nikada ne prelazi nekoliko tisuća) pa je i broj ljudi koji dolaze do tih 
publikacija ograničen, što je možda i najčešći razlog ponovnog pisanja i objavljivanja 
takvih tekstova. S druge strane, unatoč činjenici da temelje anarhizma (barem onaj 
veći dio) pronalazimo negdje u sredini 19. i na početku 20. stoljeća, nikako ne možemo 
govoriti o anarhizmu kao ideji koja počiva isključivo na tome. Anarhizam se kroz svoje 
postojanje razvijao, usvajao nova saznanja i širio u različitim smjerovima, prvenstveno 
kroz pitanja metoda djelovanja i načina na koji će se najbrže doći do ostvarenja nekih 
od anarhističkih ciljeva. 




Danas se može govoriti o klasičnom i 
suvremenom anarhizmu, koji dijele neke 
osnovne vrijednosti, ali se u dosta toga 
i razlikuju. Tako se može reći da imamo 
suvremeni anarhizam, no bitno je znati da se 
unutar osnovnih vrijednosti taj suvremeni, 
uvelike kombinira s klasičnim anarhizmom. 

Anarhizam ne predstavlja političku stranku 
ili vjersku sektu koja "vrbuje" članove lijepim 
riječima i slatkim obećanjima. Anarhizam 
prvenstveno predstavlja životnu filozofiju i 
političku ideju koja funkcionira na osobnoj 
razini, a tek zatim na bilo kojoj drugoj, što 



jednostavno rečeno znači da ćete nakon 
čitanja ovog teksta biti bogatiji u svom znanju, 
a svaka aktivnost koja proizađe iz tog znanja 
je vaša osobna odluka. 

Nazivi anarhizam i anarhija 

Već kod samih riječi "anarhizam" i "anarhija" 
postoji puno krivih definicija i objašnjenja, 
tako u "Općoj enciklopediji" (JLZ, Zagreb, 
1977.) stoji sljedeće: "Anarhija - bezvlađe, 
bezvlašće, raspuštenost, nedostatak zakona 
i autoriteta u društvu; nered, kaos.", dok 
u "Velikom riječniku stranih riječi" (Zora, 

Zagreb, 1974.) stoji: "Anarhija - bezvlađe, 
nered, bezvlašće, raspuštenost, nered, kaos". 
Istovremeno se sam anarhizam objašnjava 
kao politička struja neprihvatljivih ideja, 
što je razumljivo zbog konteksta (vrijeme 
totalitarne komunističke vlasti) u kojem 
nastaju spomenute publikacije. Naravno, ni 
dolazak parlamentarne demokracije (koja 
je u zapadnom svijetu prisutna već dugi niz 
godina) nije donio znatne promjene u samoj 
interpretaciji i korištenju tih riječi, pa se 
danas često srećemo s korištenjem riječi 
"anarhizam" i "anarhija" kao sinonimima 
za nasilje, kaos i slično. To je potpuno krivo 
značenje. 

Što onda zapravo znače te riječi? Sama riječ 
"anarhija" dolazi iz grčkog jezika i znači 
doslovno "ne" i "vlast". Takav direktan 
prijevod možda najbolje opisuje samo 
značenje te riječi. Potpuni izostanak svake 
vlasti i autoriteta. Kako je to moguće? tome 
ćemo nešto kasnije... 

Sama riječ "anarhizam" nastaje kao naziv za 
političku ideju i filozofiju koja teži anarhiji, 
dakle, društvu bez svake vlasti, autoriteta 
i prisile, te se kao takva koristi od početka 
19. stoljeća pa sve do danas. Uz različite 
"dodatke" ona opisuje pojedine struje 
unutar anarhističkog pokreta, npr. anarho- 
sindikalizam, anarho-primitivizam, anarho- 
individualizam, eko-anarhizam i slično. 

Samo anarhističko objašnjenje tih naziva se 
najbolje očituje kroz definiranje anarhizma 
kao političke ideje i filozofije, odnosno 
metode kojom će se doći do cilja - anarhije. 
Anarhija predstavlja "društvo blagostanja" 
(iako ovo zvuči pomalo patetično, no dobro), 
društvo u kojem vlast i autoritet zamjenjuje 
samoorganizacija, društvo ravnopravnosti, 
ravnopravne i pravedne distribucije svih 
proizvoda, ukratko, društvo u kojem svaka 
osoba može zadovoljiti svoje osnovne i sve 
ostale potrebe u maksimalnoj mjeri, a da pri 
tome ne radi na štetu drugih. Možda se u 
ovom posljednjem skriva jedna od osnovnih 
ideja - živjeti svoj život potpuno slobodno, ali 
uz punu odgovornost prema tuđoj slobodi. 
Sada kada smo objasnili samo značenje 



riječi s kojima ćemo baratati na sljedećim 
stranicama, vrijeme je za nešto konkretnija 
pitanja i odgovore, koji se nužno nameću pri 
svakom spominjanju anarhizma i anarhije. 

Tko su anarhisti i anarhistkinje? 

Bilo tko. Ti, ja, oni, mi... Grupe i osobe koje 
se žele identificirati s anarhističkim pokretom 
i koje djeluju u tom smjeru. Ne postoji neki 
poseban kriterij koji to određuje, niti postoji 
jasno zacrtano pravilo što nekoga čini dijelom 
anarhističkog pokreta. Ljudi su različiti pa su 
tako i načini razmišljanja i djelovanja različiti. 

Ipak, kako bi izbjegli mogućnost zabune i 
ovako nejasnog objašnjenja, nužno je naglasiti 
da postoje neke osnovne vrijednosti koje svi 
dijele i time se jasno, ali dovoljno otvoreno, 
definira što ulazi unutar naziva anarhizam. 

Često se kroz mistifikaciju anarhizma 
provlači ideja o stereotipu pa su anarhisti 
često prikazani kao lako prepoznatljivi po 
svom izgledu, načinu ponašanja, jednakom 
djelovanju i cijelom nizu stereotipa koji 
nemaju nikakve veze sa stvarnim životom. 

Anarhizam je politička ideja i samim time je 
bilo tko može prihvatiti i prakticirati, a da 
pri tome nastavi živjeti svoj život, radi svoj 
posao, zabavlja se na isti način, no s jednom 
velikom razlikom - promjenom gledanja na 
svakodnevne poslove, odnose s ljudima, 
odnose prema društvenim pojavama, itd. 
Električar, vodoinstalaterka, nuklearni 
fizičar, profesor ekonomije, povjesničarka, 
kuhar, dimnjačar, vrtlarica, učitelj, smetlar, 
socijalna radnica, novinar, nezaposlena osoba, 
zidar, vozač autobusa, bilo tko od tih ljudi 
može imati ili ima anarhistička uvjerenja. 
Anarhizam je društvena ideja, kao takva je 
primjenjiva na cijelo društvo, bez obzira gdje 
se mi u društvu nalazili. Ipak, i tu postoji 
nešto sasvim jasno i samo po sebi razumljivo, 
jer odnos moći u društvu određuje i činjenicu 
da politička i ekonomska elita neće sama sebi 
odrediti odricanje od moći koju posjeduje pa 
tako neće biti niti dio anarhističkog pokreta, 
koji joj posjedovanje te moći osporava. 

Tu se može navesti i primjer koji neke 
anarhističke skupine stalno naglašavaju, a to 
je da većina ljudi u društvu, gdje god živjeli, 
svakodnevno prakticiraju mnoge anarhističke 
ideje i vrijednosti, iako nikada to ne bi 
nazvali anarhizmom ili možda nikada nisu 
čuli za anarhizam. Čini li ih to anarhistima? 
Da i ne. Da, utoliko što prakticiraju nešto 
što je svojstveno anarhizmu. Ne, utoliko 
što za tim nema posebne potrebe. Ideološki 
neopterećeno djelovanje je često daleko 
djelotvornije od ideološki opterećenog 
djelovanja, koje lako može završiti u 
nedjelotvornom dogmatizmu. 

Ljudi tako svakodnevno pomažu svojim 
susjedima, prakticiraju suradnju i solidarnost 
na različite načine, pružaju besplatne usluge, 
pokreću zajedničke projekte, a sve to na bazi 
osnovne ljudske solidarnosti, ravnopravnosti 
i, stoje možda najvažnije, bez ikakve prisile 
"sa strane" da takvo što rade. Naravno, bilo 
bi netočno reći daje uvijek tako, no bez 
obzira na sve nametnute vrijednosti koje često 
primjenjujemo u svom životu, ipak možemo 
uočiti niz ovakvih primjera u svojoj najbližoj 
okolini. 

Kako bi društvo funkcioniralo bez 
autoriteta i vlasti? 

Već danas društvo nerijetko funkcionira 
bez autoriteta i vlasti. Država ne može 
funkcionirati bez tih modela prisile. Društvo 



Današnju društvenu strukturu i organizaciju 
uvjetuje postojanje države. Institucija države 
svoje postojanje bazira na toj strukturi i 
organizaciji, koja je autoritarna, hijerarhijska, 
patrijahalna i strogo kontrolirana. Čak i tzv. 
"liberalna" država prakticira visoku razinu 
kontrole i to na više načina. S jedne strane, 
država mora voditi računa o tome da se 
autoritet ne dovodi u pitanje (npr. nedopustiva 
je neposlušnost, neplaćanje poreza, 
ekonomsko i političko organiziranje koje nije 
povezano s državom i si.), dok s druge strane, 
pazi na to da se održi privid individualne moći 
svake osobe u procesu odlučivanja, pa se 
tako svake četiri godine održavaju izbori, koji 



se također događaju u strogo kontroliranim 
uvjetima. Kako? Riječ je uvijek o istom 
krugu ljudi, političkoj i ekonomskoj eliti, 
kojima njihov položaj u društvu dozvoljava 
sudjelovanje u utrci do pozicija moći. 

Cijeli sustav zapravo počiva na ideji 
održavanja moći jednog društvenog sloja, 
što u stvarnosti nema nikakve veze s 
mogućnostima funkcioniranja cijelog društva. 
Društvo bi funkcioniralo i bez političke i 
ekonomske elite, koja sebe voli predstavljati 
"nužnom" i "izrazito potrebnom", dok je 
zapravo riječ o pukom održavanju na poziciji 
moći. Anarhistički odnos prema društvu je 
potpuno suprotan. Moć ne bi nitko posjedovao 
i svi bi posjedovali moć. Naravno, ne moć 
nad nekim, već moć ispunjavanja svih svojih 
potreba, moć zajedničkog djelovanja i nadasve 
moć odlučivanja o svom životu. 

Anarhizam se ne protivi organizaciji, već 
predstavlja oblik organizacije, koji bi mnogi 
anarhisti i anarhistkinje nazvali savršenim 
oblikom organizacije. Savršenim zbog 
nužnosti ravnopravnog sudjelovanja svih 
osoba u društvu, što za razliku od trenutne 
društvene organizacije nudi stvarnu 
mogućnost odlučivanja. Naravno, sada će 
vam se učiniti kako je to nemoguće zbog 
same veličine društva... No, nije nemoguće. 
Društvo je danas organizirano kao ogromna 
zajednica i centralizirano, što zapravo nema 
nikakve veze sa svakim od nas. Ljudi u svom 
svakodnevnom životu nikada ne dolaze u 
dodir sa svim osobama u društvu, a najčešće 
nemaju nikakve (direktne ili indirektne) veze 
sa dijelovima društva kojima ne pripadaju. 
Određuje nas mjesto stanovanja, mjesto 
gdje radimo, mjesto gdje se zabavljamo i 
provodimo slobodno vrijeme. Imamo određen 
krug prijatelja i poznanika. Zapravo, imamo 
nekoliko interesnih skupina unutar kojih 
prakticiramo svoje svakodnevne aktivnosti. To 
ujedno predstavlja i dobru osnovu za temeljnu 
zajednicu unutar anarhističkog društva. Takve 
zajednice se mogu udruživati, surađivati, 
međusobno koordinirati, zajednički odlučivati, 
a sve to na ravnopravnoj razini i po principu 
mreže, a ne piramide, kao stoje to slučaj kod 
državne organizacije društva. 

Zajednice ljudi bi se organizirale prema 
osobnim afinitetima i prema lokalnim 
potrebama, vezano uz proizvodnju, 
stanovanje, prijevoz, ili bilo koji drugi dio 
života. Njihovu povezanost uvjetovale bi 
potrebe, a obavljanje poslova unutar njih 
stvorilo bi punu zaposlenost i znatno kraće 
radno vrijeme, jer puna iskorištenost radne 
snage znači maksimalnu učinkovitost i kratko 
radno vrijeme. 

Ali tko bi natjerao ljude da rade, pitate se? 
Nitko, jer kada radimo za puno zadovoljavanje 
svojih potreba, ne treba nam prisila. 
Uostalom, izbor radnog mjesta bi bio potpuno 
slobodan, a osobna odgovornost nam uvijek 
nalaže da obavimo i neke poslove koji 
nam možda nisu najdraži, ali nam je jasno 
da bez obavljanja tih poslova ništa ne bi 
funkcioniralo. Pa, zar ne radimo takve poslove 
i danas i to bez prisile? Recimo, čistimo svoje 
stambene prostore, peremo suđe, čistimo 
wc, gradimo kuće i stanove, gradimo ceste i 
tvornice, popravljamo različite strojeve... Sve 
to se radi zbog potrebe, a kada je jasno da to 
radiš za sebe i ljude oko sebe, a ne za šefa, 
onda je takva podjela posla još prirodnija i 
tada ćemo biti spremniji raditi stvari koje nam 



možda i ne odgovaraju najbolje, ali znamo 
zašto ih radimo. No, ne bi bilo dobro reći da 
se osporavaju baš svi autoriteti. Postoji nešto 
što zovemo racionalni autoritet, koji počiva 
prvenstveno na znanju. Tako će autoritet 
liječnika ili arhitekta uvijek imati konačnu 
riječ u odlukama o tretiranju neke bolesti ili u 
izgradnji neke građevine. Sasvim je jasno da 
neće doći do situacije u kojoj ljudi grade kuću 
koja će se srušiti ili nešto slično. To bi bilo 
krajnje nerazumno. 

Hijerarhijska, autoritarna i centralizirana 
organizacija društva je, kada to vrlo 
pojednostavimo, neprirodna i bazira se (kao 
što je to puno puta ponovljeno) isključivo 
na potrebi političke i ekonomske elite da se 
održi na vlasti. Samim time se onemogućava 
zadovoljavanje potreba društva. Dok jedni 
(manjina) profitiraju kroz takav pristup, 
drugi (većina) rade i gube - što je također 
neprihvatljivo. Trenutak kada dolazi do 
stvarne promjene je onaj kada ta većina 
preuzme stvar u svoje ruke i kroz zajednički 
napor s cijelim društvom u potpunosti 
reorganizira društveni život. To se neće 
dogoditi brzo ili preko noći, već je riječ o 
dugotrajnom procesu, r/evoluciji. 

Naš suradnik Roko Šikić proteklog je ljeta proveo više tjedana u Indiji, zemlji 
koja zbog svoje veličine, utjecaja i raznolikosti i danas privlači pažnju mnogih 
ljubitelja putovanja i avanturista širom svijeta. 

Indija: u posjeti južnoazijskom 
divu - tdio 

Indija - južnoazijski div, potkontinent te najveća svjetska demokracija. Zemlja je 
raznolikih kultura, jezika i ljudi. Zemlja koja na prvi pogled djeluje kaotično, no 
kaos u prometu, zvukovima, bojama i mirisima funkcionira i bez njega Indija ne 
bi bila ono što je danas. 




Vijest o putovanju u Indiju me prilično 
obradovala, te sam odmah na računalu 
otprilike pogledao sva mjesta koja ćemo 
posjetiti. Oko podneva 6. srpnja 2012, nakon 
višednevnog spremanja, tata i ja zaputili 
smo se prema Zračnoj luci Pleso. Uz kratko 
presjedanje u Budimpešti i jako dobar avion 
sa touch screen ekranom ispred svakog 
sjedala, brzo smo se našli u Dohi. Čekanje na 
zračnoj luci proveli smo kupujući grickalice, 
gledajući precijenjene artikle u tamošnjem 
duty free snopu te pokušavajući se spojiti na 
wi-fi koji nije baš najbolje radio. Surfanje nas 
je toliko zaokupilo da smo umalo ostali u Dohi 
jer nismo čuli pozive putnika. 



New Delhi 

Ujutro smo stigli u New Delhi, na Indira 
Ghandi aerodrom koji je velik i začuđujeće 
moderan. Dočekao nas je vrlo vlažan, topao 
zrak s laganom kišom. Naš vozač iz hotela 
već nas je čekao na izlazu. Nakon što smo 
stavili stvari na kombi (najmanji kombi koji 
sam vidio u životu) krenuli smo prema Pahar 
Ganju, jednoj od najpoznatijih četvrti New 
Delhija - 17 milijunskog glavnog grada Indije 
koji se prilično brzo razvija. Moram priznati, 
prva vožnja indijskim cestama bila je pomalo 
zastrašujuća jer je nevjerovatna gužva na 
njima, ali vozi se umjereno brzo. Kad smo 

skrenuli u ulicu u kojoj se nalazio hotel, mislio 
sam da je vozač pogriješio, ali sam ubrzo 
shvatio daje većina ulica poput ove. Uska 
ulica puna pješaka, štandova i dućana. 
Sljedeća dva tjedna bili smo u New Delhiju. 
Za to vrijeme posjetili smo gotovo sve što 
se u New Delhiju može posjetiti. Imali smo 
sreću otići u predsjedničku palaču, raskošni 
sklop građevina u rangu najvećih europskih 
dvorova, ostavštinu kolonijalne vlasti Velike 
Britanije u kojoj i dan danas živi predsjednica 
i koja je najbolji primjer bogatstva koje je 
Velika Britanija imala i izvlačila iz Indije. 
Do predsjedničke kuće vodi duga avenija 
koja započinje sa Gate of India tj. Vratima 
Indije koji su nalik Slavoluku pobjede u 
Parizu. U sklopu palače je i muzej gdje smo 
vidjeli i slike Tita koji je u davnim danima 
posjetio bivšeg indijskog predsjednika 
Nehrua. No predsjednička kuća nije jedina 
ostavštvina Velike Britanije. Delhi je pun 
zgrada britanskog stila. Staro središte 
Delhija, Conaught place je najbolji primjer 
kolonijalne arhitekture koja dosta odudara 
od tradicionalne indijske gradnje kao i od 
modernih staklenih zgrada. 
No Indiju nisu kolonizirali samo Britanci. U 
starom Delhiju je i stara, crvena, mogulska 
tvrđava Red Fort te najspektakularnija i 
najveća džamija u Indiji, Jammu Mashid - 
obje ostavština muslimana Mogula, koji su 
vladali Indijom u srednjem vijeku. Kako ne 
bi izostavili i druge vjere, posjetili smo i u 
sihkski hram gurduari, najveći u New Delhiju 
te Hindu hram, gdje sam dobio blagoslov 
boga Ganesha- malu crvenu točku na čelu. 
Ubrzo sam se po Pahar Ganju snalazio kao 
po vlastitoj ulici, čak su me prepoznavali i 
prodavači po cesti. Svakodnevno šetanje i 
istraživanje Delhija pogoršala mi je bolest 
koju sam pokupio već trećeg dana, no nije bilo 
ništa strašno vec samo "delhi belly "tj. trbuh 
Delhija kojeg uglavnom svi stranci dobiju kad 
dođu u Indiju. 

Taj Mahal 

Već izmoreni od Delhija, nakon dva tjedna 
krećemo na put autobusom. Prvo nam je 
odredište bila Agra. Agra je grad u kojoj se 
nalazi najprepoznatljivija razglednica Indije 




- Taj Mahal. Mnogi misle da je Taj Mahal 
džamija, međutim on je najveći i najpoznatiji 
spomenik ljubavi i grobnica koju je za svoju 
neprežaljenu suprugu dao sagraditi mogulski 
car Shah Jahan u 16. stoljeću. U rano jutro 
posjetili smo Taj Mahal koji je bio veličanstven 
na jutarnjem suncu, dok se bijeli mramor od 
kojeg je napravljen prelijevao u ružičasto. Taj 
Mahal nije prazan kao što ga često prikazuju 
na fotografijama, već vrvi Indijcima i stranim 
turistima. U Agri se nismo htjeli zadržavati 
predugo jer je grad vrlo prljav, a i često 
nestaje struje, pa smo već nakon jedne noći 
krenuli za Jaipur u državi Rajasthan, koji se 
naziva još i ružičasti grad jer je većina zgrada 
obojeno u zagasito ružičastu boju. 
Udaljavajući se od Agre, krajolik se znatno 
promijenio. Nestalo je zelenila i sve je polako 
postajalo žuće. U Jaipuru, glavnom gradu 
Rajastana tj. Zemlji kraljeva, zadržali smo se 
tri dana. Posjetili smo veliku tvrđavu malo 
izvan njega koja se nalazi na brdu do koje 
ako želite, jašete na slonu, što mi nismo 
učinili jer nam je ipak bilo žao slonova. 
U tvrđavi se nalaze zapanjujući izlošci 

mogulske umjetnosti. Posjetili smo i hram 
majmuna, prije kojeg smo stali u trgovinu da 
se opskrbimo bananama. Tamošnji majmuni 
nisu baš na najboljem glasu, ali su ipak bili 
jako simpatični i ponašali su se prijateljski. 
Tamo sam dobio blagoslov majmunolikog boga 
Hanumana. 




Pushkar 

Poslije druženja s majmunima i još malo 
razgledavanja Jaipura krenuli smo u Pushkar, 
drugo najsvetije mjesto hindusa nakon 
Varanasija. Pushkar je bio odmor od velikih 
gradova jer broji samo oko tridesetak tisuća 
ljudi, no blata ima posvuda. U središtu grada 
je jezero okruženo gatovima na kojima se 
svakodnevno peru i kupaju ljudi. Mi se nismo 
kupali jer smo malo sumnjali u čistoću vode. 
Cijela je Indija prilično šarena, ali Pushkar se 
definitivno ističe u tom šarenilu. Mnogobrojni 
štandovi s rajastanskom robom u kričavim, 
žarkim bojama daje gradu poseban karakter. 
Nakon šarenog Pushkara smo se zaputili u 
plavi grad Jodphur gdje smo ostali jedan dan i 
noć. Posjetili smo veličanstvenu tvrđavu koja 
se uzdiže iznad grada na visokoj stijeni. Nju 
su također izgradili Moguli, a i zadnji film o 
Batmanu je sniman baš u toj tvrđavi. S vrha 
tvrđave pruža se spektakularan pogled na 
grad dok se na obzoru spajaju plavo nebo i 
plave zgrade Jodphura. 



Sljedećeg, kišovitog jutra uputili smo se 
prema Jaisalmeru, gradu smještenom 
duboko u pustinji Thar, skoro na pakistanskoj 
granici. Krajolik se jako promijenio. Više se 
ne viđa se puno drveća, već samo zakržljalo, 
nisko raslinje. Tenisice su nam pune pijeska. 
Taj mali grad opasan zidinama je pravi 
dragulj pustinje. U uskim uličicama punim 
prodavača sprijateljili smo se s jednim i kupili 
potrepštine za hrvatske kune. Prodavač Monu 
je sakupljač stranih i starih valuta, i mi smo 
mu dali sve novčanice koje smo imali. Nakon 
toga odveo nas je u svoju kuću. Tamo su nas 
dočekale njegova majka, žena i simpatična 
tek rođena beba. Njegova familija su Jainski 
vjernici koji su strogi vegeterijanci i začetnici 
ideje nenasilja koju je kasnije primjenio 
Mahatma Ghandi u oslobađanju od 
kolonijalnih okova. Nakon upoznavanja, Monu 
nas je odveo u svoju sobu i pokazao svoju 
zapanjujuću zbirku koju drži pod tri lokota na 
skrivenom mjestu. Bio je to ogroman album 
prepun raznih valuta, a rekao je da ima još 
jedan. Potom smo požurili prema hotelu jer 
je autobus uskoro kretao dalje - duboko u 
pustinju. 

Nakon otprilike dva sata vožnje stigli smo u 
malo selo na osami. Tamo su nas dočekale 
odmorne deve na kojima smo se otisnuli 
prema užarenim dinama. Napravili smo krug 
po pustinji, a jahanje na devama pokazalo 
se prilično zamorno. Po povratku u selo, 
dočekala nas je gotova večera i plesna izvedba 
tamošnjih stanovnika koja je uključivala i 
riganje vatre uz tradicionalni ples. Nakon 
večere pokupila su nas kola sa upregnutom 
devom koja su nas dovela ispod jedne dine 
gdje su bili spremni kreveti. To mi je bio prvi 
put da spavam pod vedrim nebom i nije bilo 
baš tako lijepo kao što se čini. Vjetar je cijelu 
noć jako puhao i tako nosio pijesak koji mije 
onemogućavao spavanje. Nakon avanture u 
pustinji, ujutro smo se vratili u grad i krenuli 
natrag prema New Delhiju. @ 



32 



PUTOPIS 




33 



□ 



PLAN.et magazin | broj 48 



Jon Spencer Blues Explosion nastupio je u zagrebačkom Pogonu Jedinstvo 
na veselje svih starih fanova i iznenađenje onih novih koji se nisu mogli niti 
ponadati koliku količinu nabrijanog rock/n/rolla i bluesa može "iscijediti" ovaj 
lutajući trio... 

Jon Spencer eksplodirao u 
pogonu Jedinstvo! 

preuzeto: http://www.ravnododna.com 






/ 



Je li vam poznat onaj post-orgazmički osjećaj 
kad vam još satima poslije nije jasno što 
vam se zapravo dogodilo: sjedite u tišini jer 
nikakva muzika ne dolazi u obzir, da slučajno 
ne poremeti dojam i sve sitne detalje koje 
želite što duže zadržati u kratkoročnom 
pamćenju, zuji vam u ušima, malo drhturite 
cijelim tijelom jer su vam svi unutarnji organi 
doživjeli pretumbavanje i pokušavate sabrati 
misli, osjećaje i dojmove, ali ne ide vam jer ste 
rastavljeni na proste faktore i počeli ste titrati 
na nekoj drugoj frekvenciji? Ne govorim ovdje 
o pukom post-koitalnom iskustvu s osobom 
koju volite, nego o onom post-koncertnom koji 
ostavlja dalekosežnije posljedice, posebno 
ako na metar ispred sebe na sceni imate bend 
koji proizvodi takav suludi tip energije koji se 
ne može usporediti ni sa čim drugim na ovoj 



planeti. Možda vam zvuči kao pretjerivanje, 
ali ako ste sinoć prisustvovali nestvarnom 
koncertu The Jon Spencer Blues Explosion 
u tvornici Jedinstvo onda točno znate na što 
mislim. 

Kako uopće opisati nastup ove Rolling Church 
of Sweat and Noise, kad su već sami sebe 
savršeno opisali u toj nevjerojatno točnoj 
sintagmi što služi kao podnaslov bendu koji si 
ni ime nije mogao točnije dati. Ovaj neviđeno 
sinergični trio s dvije gitare, bubnjem, 
tereminom i blues harmonikom proizvodi 
istovremeno takvu nevjerojatnu fuziju bluesa, 
funka, rockabillvja, garažnog rokenrola i 
distoriziranog punka koji se psihodelično 
rastaču u eksploziji noisea, da bi se opet 
spojili ujedno i tako unedogled, bez ijedne 

sekunde praznog hoda između stvari koje 
se nižu jedna za drugom, pa imate dojam da 
slušate jednu neprekinutu, malo modificiranu 
pjesmu koja traje tek nešto kraće od dva sata. 
Čovjeku gledajući taj prizor ne jednom na 
pamet padnu pitanja: Stoje ovom čovjeku? 
S koje je on planete? Kako je ovo uopće 
moguće? 

Manijakalni Russel Simins bubnjao je 
doslovno kao da mu je netko priprijetio smrću 
ako malo stane na gas, pratećijona Spencera 
koji na sceni djeluje kao da se spojio na neki 
svemirski dalekovod koji ga puni nekom 
električnom energijom nepoznatom ovoj našoj 
običnoj zemaljskoj, kao daje nekakav medij 
u kojem se bore demoni ugaslih zvijezda 
svih povijesnih razdoblja rokenrola, koji 
jedan po jedan žele van iz njega da pokažu 
što znaju. Seksao je sinoć u tom transu Jon 
Spencer gitaru, prebacivao se na teremin, 
pjevao blues, vrištao tako da bi se i Plant i 
Frank Black i Jack White posramili da su ga 
čuli, jecavo štucao seksi rockabillv uzdahe 
od kojih je ženski dio publike orgazmički 
padao po podu dok je po njima u litrama 
doslovno prštao Spencerov znoj koji je štrcao 
s njegove kose dok je skakao po stejdžu 
kao neki tinejdžer na dizalicama, potpuno 
svjestan svog seksipila i lišen svih inhibicija. 
Tek je povremeno, da se na sekudnu odmori, 
prepuštao lead vokal smirenom gitaristu 
Baueru, koautoru gotovo svih pjesama benda, 
koji mu je pjevao prateće i svirao usnu 
harmoniku na blues dionicama. Spencer 
nije od onih frontmana koji autistično sviraju 
koncerte ne doživljavajući publiku i njezino 
stanje, dapače, on tijekom čitavog koncerta 
brižno pazi na atmosferu neprekidnim 
nabrijanim obraćanjem publici, navodeći je 
na ples, pljeskanje, reakciju, stoje možda 
čak i nepotrebno s obzirom da su im koncerti 
takvi da čovjekjednostavno ne može ostati 
ravnodušan i ne pokrenuti tijelo, ili barem 
glavu. 

Sinoćnji koncert jedan je od onih u kojima 
faktografija gubi svaku bitku s onim 
organskim činjenicama o nastupu benda, pa 
prestaje biti važno daje bend došao u Zagreb 
već toliko puta da imaju kultni status, da su 



došli na Žedno uho promovirati svoj najnoviji, 
povratnički album "Meat and Bone" koji je 
konačno izašao nakon punih osam godina 
kreativne pauze (u kojoj je Spencer osnovao 
rockabillv bend Heavy Trash s kojim je izdao 
čak tri albuma). Set-lista koncerta također 
potpuno pada u drugi plan, a pogotovo 
činjenica da su sa sobom na turneju poveli 
španjolsko-švedski ženski punk-rock bend The 
Mentalettes, čiji je bljedunjavi nastup potpuno 
iščeznuo iz kratkotrajne memorije netom 
nakon što je The Jon Spencer Blues Explosion 
stupio na minimalistički stejdž. Nisam mogla 
ne usporediti nevjerojatan nesrazmjer 
enormne količine opreme koju su samo 
večer prije Dinosaur Jr. dovukli u Tvornicu, s 
energetskom nabijenošću koncerta, koji kao 
da su oba slučaja bili obrnuto proporcionalni, 
pa iako je Dinosaur odsvirao jedan lijep i 
korektan koncert, prema ovome što nam 
je sinoć priredio The Jon Spencer Blues 
Explosion, djelovali su gotovo inferiorno. 

Bend se poslije koncerta spustio u publiku, 
ljubazno i strpljivo odgovarajući na pitanja, 
fotografirajući se s razdraganim ljudima, 
potpisujući autograme, dobrohotno se družeći 
sa Zagrepčanima uz piće, potpuno atipično za 
rokenrol zvijezde umorne od turneje. 
U razgovoru s nekim veteranima Spencerovih 
koncerata, dođosmo do smjelog zaključka da 
je The Jon Spencer Blues Explosion sinoć u 
Jedinstvu odsvirao svoj najgenijalniji koncert 
u Hrvatskoj dosad, potpuno jedinstven 
orgazmički doživljaj koji ova autorica bez 
razmišljanja svrstava u top 10 najboljih 
koncerata u svom nipošto kratkom životu. 
Dugo nisam tako razgibala tijelo i napunila 
dušu. Još mi pomalo zuji u ušima i drhturim 
od sreće, a predosjećam i muskulfiber. 

Karlovac je sredinom lipnja ugostio najrazličitije programe s nezavisne kulturne 
scene iz regije na osmom po redu izdanju festivala Nepokorni grad. 

Nepokoreni grad 2013. 




Predstave obilježile prvi vikend 

Festival je započeo u petak otvaranjem 
izložbe fotografija u Centru za mlade na Gazi. 
Program se nastavio u Banjavčićevoj ulici, 
na terasi caffee bara Amadeusa gdje se pred 
karlovačkom publikom premijerno predstavila 
mlada rnb glazbenica Šonja Agata Bišćan. 
Iako je njezin opus, koji glazbeno najviše 
podsjeća na Aliciu Keys ili klavirske laganice 
Lady Gage, nešto novo u festivalskoj ponudi 
publika je dobro reagirala nezadovoljna tek 
dužinom nastupa. Vjerujemo da će Šonja kroz 
koju godinu obogatiti set novim autorskim 
stvarima uz pokoji standard ili obradu. 

Subota je u velikoj mjeri bils u znaku 
Handmade izložbe i događanja na 
Promenadi. Već u ranim jutarnjim satima počeli 
su pristizati DIY umjetnici iz cijele Hrvatske 
koji su i ovu godinu predstavili najrazličitije 
uradke iz kućne radinosti. Tako se moglo 
povoljno kupiti majice, prirodne kozmetike, 
nakita, igračaka i ostalih proizvoda kakvi se 
uglavnom prodaju po sličnim okupljanjima. 



Istovremeno s početkom handmade izložbe 
počelo je i postavljanjen ove instalacije 
karlovačkog umjetnika Ranka Ajdinovića 
Sve je unutra na Spomenik žrtvama fašizma. 
Iz instalacije nalik suncu simbolične zrake 
obasjale su centralni karlovački park gdje e 
spremala scena za predstave u okviru drugog 
festivala uličnog kazališta za djecu KIDaj. 

Na promenadi su tijekom dana odigrane 
dvije predstave uz allaround performance 
Škripcikl: "Čovjek orkestar na kotačima". 
Najmlađi su tako vidjeli predstave kazališta 
KVAK: "Bajka o zmaju i ljubičastoj vili" 
i "Kako misli jure jednog malog Jure" 
Nikoline Manojlović Vračan 

U poslijepodnevnim satima održana je i 
radionica pletenja košarica od špage koju je 
vodio Dražen Jerković. U večernjim satima 
program se preselio na terasu caffee bara 
Mods gdje je stigla ekipa Go Go VVritersa 
sa svojom novom predstavom Kud i kamo. 
Putovanje slikovitih likova u improviziranom 

automobilu privuklo je pažnju publike s 
obližnjih terasa a druženje s glumcima 
nastavljeno je i nakon predstave. 

Nedjelja u gradskim parkovima 

Na promenadi je svoj novi program predstavio 
Teatar Oz iz Lovrana. Nova predstava 
pod nazivom Cirkuskumulus inovativna je 
edukativna eko-cirkuska glazbena priča u 
kojoj su osim djece uživali odrasli, kako zbog 
odlične glume, tako i raskošne scenografije 
na koju svmo već i navikli kod ove glumačke 
družine. 

KIDaj se ove godine udružio s ekipom iz 
udruge KA-libra koji su pokrenuli pričaonicu 
bajki za predškolsku i školsku djecu uz 
radionicu knjigostopa Na piknik s knjigom. 
Ovaj program nastaviti će se i posljednjeg 
dana KIDaj fešta, u utorak od 10:30. 

Nešto potpuno drugačije priredila je 
ekipa okupljena oko D.B.Indoša i Tanje 

Vrvilo. Njihov novi ureadak koji su 
premijerno prikazali u Karlovcu mješavina 
je industrijske buke i ekstremnog teatra 
koji su audiovizuelno scenska platforma 
za aktivističku priču u kojoj se tematizira 
aktualno pitanje prava na vodu i zaštitu 
vodnih resursa. Upravo to je i bio razlog 
održavanja predstave na lokaciji platoa "kod 
turbine na Korani". I rijeka Korana i samo 
mjesto održavanja već više od godinu dana 
budi kontroverze kako je najavljena izgradnja 
hidroelektrane čije postrojenje bi trebalo 
zauzeti cijeli prostor platoa. U tom slučaju 
ovaj zanimljivi i nedovoljno korišteni lokalitet 
neće više biti podesan za društveno-kulturna 
okupljanja. Indoša i društvo zasigurno je na 
cijelu priču inspirirala i nejasna situacija 
oko izgradnje hidroelektrane na rijeci Ombli 
nedaleko Dubrovnika. Ovo su samo neki od 
primjera gdje se javni interes zanemaruje 
pred interesom politike i kapitala. Uz 
zanimljivu i aktuelnu priču okupljeni su mogli 
vidjeti (i čuti) kako na sceni izgleda i djeluje i 
indošev "šahtofon" predstavljen u glazbenom 
performansu Kriegspiel (Ratna igra). 

Iduća tri dana na Spomeniku žrtvama fašizma 
u glavnom gradskom parku održavala su se 



večernje projekcije: kratki televizijski prilozi 
koji tematiziraju položaj žene u društvu u 
izboru K-Zone, filmovi pristigli na natječaj 
Nepokoreni grad te Ispovijed ekoterorista. 
Izdvajamo desetak filmova druge video večeri 
gdje je prikazano desetak naslova koji su 
naišli na dobre kritike okupljenih. 




Dnevni program tijekom početka tjedna 
bio je rezerviran i za radionice u Centru 
za mlade "Kad trema stisne powerpoint 
spašava" zagrebačke K-Zone, te predavanje 
i radionicu Potencijali, akteri i potrebe - 
artikuliranje kroz kartiranje u prostoru 
kluba Mala Scena organiziranu u suradnji s 
Platformom 9.81. Okupljeni su u uvodnom 
predavanju saznali povijest kartiranja da 
bi u nastavku odredili postojeće i buduće 
potencijalne gradske točke važne za razvoj 
kulture. Edukativnim programima pridružile 
su se i tribine u gradskoj knjižnici Ivan 
Goran Kovačić: predstavljanje knjiga Grad 
postkapitalizma i Fantom slobode Emila 
Jurcana i Futurologija - javni prostor kao 
utopija, Anite Lunić gdje se pričalo o tome 
kako trenutni politički, ekonomski i pravni 
okvir stavlja izazov za pitanja korištenja i 
upravljanja javnim prostorima. Izvedbeni 
dio nastavio se u prostoru bivše vojarne 
"Bosanski magazin" gdje je arhitektica 
Tamara Lazarević postavila instalaciju 
Silence. U pratećem programu prikazanje 
film Spectros Igora Neuhauslera, a nastupio 
je i karlovački space rock bend Lizards Exist. 

Industrial techno i hardcore zatvaraju 
festival 

Radionica recikliranja starih odjevnih 
predmeta u režiji slovenskog StvleMustDie 
kolektiva bila je tek uvertira u večernji 
program na Maloj Sceni. Pod nazivom 
Tehnokracija 003 nastupili su ponajbolji 
izvođači mračne tech elektroničke scene u 
regiji: LAG, Ontal live i domaći rezident 
Dots uz vratolomne vizualizacije DJ Kodina. 

Unatoč viškoj temperaturi i u najmanju ruku 
čudnim uvjetima na Maloj Sceni lokalni 
ljubitelji industrijske elektronike, noisea i 
eksperimenta sa zvukom i slikom su se dobro 
proveli. Izdvajamo furiozni nastup subotičke 
ekipe Ontal live koji su na Scenu unijeli duh 
ruhrske oblasti i zadimljenih fabrika Langova 
Metropolisa. Impresivno. 



Buke je bilo i te kako i idućeg dana kad su 
elektroničare na stejđu Male Scene zamijenili 
angažirani reperi iz Slavonskog Broda Sparta. 
Prvake slavonskog hip-hopa imali smo prilike 
vidjeti i prošle godine, u donekle izmjenjenoj 
postavi no i ovdje su se sasvim dobro snašli. 

Vukovarski VVardkhin također ima hip- 
hoperskih upliva, ali to je ipak hardcore 
metal. Klub se napunio kad su na stage izašli 
Opaki jahači vatrenih rifova iz pakla koje 
je došla pratiti i navijačka baza iz Osijeka. Ne 
sjećamo se kad je u jednoj večeri na Sceni 
bilo toliko posjetitelja iz Slavonije, jahači 
drmaju svoju viziju speed rocka i sudeći po 
reakcijama publike definitivno imaju svojih 
navijača. 

Neplanirano, kao predzadnja izmjena lineupa 
došli su zagrebački Declaration. Koncert 
na Nepokorenom gradu ujedno im je izadnji 
nastup pa nije ni čudo da ih je došla popratiti 
kolona fanova iz "metropole". Od samog 
početka kreću furiozno, a zbog odličnog 
vladanja instrumentima, poštovanja pravila 
struke i izvrsnog live nastupa svakako bi ih 
se moglo staviti rame uz rame s poznatijim 
kolegama iz Sjedinjenih Država. Glazbeno 
tu ima svega od Black Flaga, Youth of Tbday, 
Death by Stereo do Agnostic Front i Sick of 
it Ali. Odličan nastup, pravo iznenađenje pa 
se nadajmo samo daje odluka o razlazu tek 
ljetna stanka i da ćemo već od jeseni moći 
uživati u novim bravurama ove zagrebačke 
hardcore mašine. 

Ono što se ipak očekivalo na ovogodišnjem 
Samo ljuto bio je dolazak posljednjeg otkrića 
na sceni superteškaša, moćnog Hazardera. 
Već sam pogled na gear koji ekipa koriste, 
raritetna vintage Sunn pojačala govori o 
ozbiljnosti pristupa. Ni vrućina ni neuvjerljivo 
ozvučenje nisu omeli planove pa Šaša, Lana i 
Mitja od samog početka isporučuju ogromnu 
količinu niskofrekvntnih repetirajućih mantri. 
Tutnjajuća buka najviše podsjeća na Amebix, 
Motorhead i High on Fire sa znatnim uplivom 
okultnog rocka i mračne atmosfere što se vidi 
i kroz najavne spotove na voutubeu. Bend u 
svakom slučaju vrijedan spomena i višekranog 
gledanja u live izvedbi. Daje bilo mrvicu 
dulje ne bi smetalo ali i ovo je bilo dovoljno 
za uvertiru u mistični svijet Hazardera 
i najava očekivanog novog vinila koji bi 
trebao stići ove godine. Do tada slušajte 
teške rifove s Against Leviathan... i split 
singla Wolvegypsies, a bend projerite prvom 
prilikom kad se nađu u vašoj blizini. 

Posljednji su na ovogodišnjem Nepokorenom 
nastupili novi zagrebački crust grind 
sastav Clouds of Cancer. Malo je tko od 
slučajnih namjernika očekivao da će festival 
zatvoriti sastav čiji nastup se u najmanju 
ruku može nazvati šizoidnim. Dva vokala, 
growling i screaming, od prvih rifova su u 
publici i nemaju namjeru stati. Podlogu im 
radi raspoloženi mladac s VVarlock BC Rich 
gitarom i Unleashed. Sve je jasno: stvari 




su nešto duže nego kod klasičnih grind 
bandova pa bend može biti podjednako 
zanimljiv ljubiteljima najgroznije groze s 
metal i crustpunk strane. Ako se bend u 
međuvremenu ne raziđe vjerujemo da će se za 
C.o.C. još čuti. 

Možemo reći daje festival i ove godine 
zadovoljio najrazličitija očekivanja, dio 
događanja se povećalo obimom, brojem 
posjetitelja i ozbiljnosti programa tako da sa 
zanimanjem možemo očekivati što će donjeti 
nove sezone. 

Iako je festival u Karlovcu završio, dio 
događanja održati će se u sklopu programa/ 
turneje po više hrvatskih gradova pod 
prigodnim nazivom Nepokoreni grad na putu 
2013. @ 

Pick-up music 
festival položio 
prvi ispit 



Početkom lipnja u Karlovcu je održan još 
jedan novi festival koji je organizirala 
udruga Izvan fokusa. Tijekom tri dana na 
košarkaškom igralištu u Šancu nastupilo je 
gotovo dvadeset bendova rock, punk i metal 
izričaja. Uz same organizatore velika zasluga 
na uspjehu događanja leži i na brojnim 
bendovima koji su se prijavili a dio kojih je 
i svojim nastupima zabavljao karlovačke 
ljubitelje rock glazbe. Festival je posjetilo 
nekoliko tisuća ljudi, a koncerti su svakog 
dana trajali do malo poslije ponoći. 

Unatoč manjim tehničkim problemima, 
kiši i početničkim greškama u Šancu bilo 
je zabave za najrazličitije rock fanove. 
Izdvajamo nastupe Cold Snap koji su zatvorili 
prvu večer i pokazali kako se dugogodišnji 
staž na metal sceni i gostovanje na brojnim 
međunarodnim festivalima isplatilo. Šteta što 
je nastup What Matters Most bio obilježen 
tehničkim problemima jer se svakako radi o 
jednom od perspektivnijih domaćih hardore 
metal bendova. Nastupali su amaterski 
bendovi iz Karlovca, Zagreba i okolice koji 
su se predstavili obradama poznatih hitova, 
ali i autorskim stvarima. Tu na prvom mjestu 
stavljamo domaće punk snage Me As Well, te 
metalske favorite Downcast Art o kojima se u 
posljednje vrijeme dosta piše po karlovačkim i 
šire web stranicama. Zadnja večer bila je ipak 
u znaku punk bendova pa su uz već spomenuti 
Me As Well tu nastupili i zagrebački No More 
Idols. 

Dobro raspoloženje bilo je zarazno, a reakcije 
publike su odlične pa se nadamo još ovakvih 
događanja ubuduće. Organizatorima želimo 
još mnogo uspješnih glazbenih projekata. 
Vidimo se iduće godine! Barbara Ravbar 
fotka-. kaportal.hr 

Pogavranjen - Raspored užasa 

Pogavranjeni odlaze u lo-fi. Na tragu 
rodonačelnika žanra, velikih Dark Throne, 
očito su i zagrebački neo-blekeri sa svojim 
novim uratkom, Raspored užasa.. 

Baš se očekivalo i jače drmarenje i masnija 
produkciju ali su, po svemu sudeći, ljuti 
Pogavranjeni zaokrenuli u neke čudne vode. 
Vokal je začudo gotovo razumljiv, ali gitara je 
baš neka tamburica, ni blizu antologijskom 
prethodnom albumu. Album je od samog 
početka na sjecištu legendarnih UBR, Satana 
Panonskog, Grča i 80s DIY black metala i ni 
blizu nije nastavak na prethodnu ploču. Što 
se dogodilo s Pogavranjenima još je nejasno. 
Čudno je to čudno i nije za svačije uši. Na 
drugoj stvari Kostrijet tek se nazire bas, a 
cijelo vrijeme dominira drndava đitrica. 
Od ruku britve nastavlja s tom tmurnom 
balkanskom pričom, a Odron se nadovezuju 
žestokim petardiranjem od samog početka. 
Ploču zatvara epsko Pulsiranje 39 sa svojih 
gotovo petnaest minutnim tmastim psiho- 
doomom. Recital kojeg bi se posramio i 
sam majstor Zoff iz već spomenutih riječkih 
titana Grč. Slušajte nekoliko puta za redom, 
možda vam se i svidi, a ako ne, vratite se na 
prethodni mega uradak Povijest Trovanja 
koji se i danas često vrti u kasetofonu mog 
Lamborginija. 

Da se nije očekivalo djelo koje bi nadmašilo 
Povijest, ocjena bi bila i veća, ali ovako jedva 
5/10. 

General Lee - Raiders of the Evil Eye 

Još jednom će se ono malo kose na glavi 
naježuriti svakom hejteru onog što se naziva 
post-hardcoreom. General Lee dolaze iz 
Francuske mada se to po njihovom saundu 
ne bi moglo zaklučiti. Turirali su s Baroness, 
Helmet, Cult of Luna, a ovaj puta su nam 
zapeli za oko jer se nalaze na istoj etiketi 
s domaćim uzdanicama Hesperian Death 
Horse o kojima ćemo uskoro napisati malo 
više. Raiders of the Evil Eye svjetlo dana 
ugledao je krajem prošle godine i nosi 7 
bjesomučnih pjesama. 

Album otvara The VVitching Hour, šizoidni 
blast neo hardcorea s osjetnim blackmetal 
gitarskim dionicama u pozadini. Preko 
svega dominira vokal koji otvara iduću 
Medusa Howls With Wolves. Iako novi 
hardcore često zna dosaditi već na pola prve 
stvari General Lee se brinu da atmosfera 
iz melankolije odlazi u skoro atmosferične 
vode od kud vraćaju melodije. Alone With 
Evervbodv kreću s dosta reverba i laganih 
rifova, na pola puta od Kvlese do Oceana a 
stvar tek kreće u vrh tek od pola, masni rifovi 
i riljanje, a na kraju opet tiki taka. 

Overvvhelming Truth je instrumentalna 
iduća stvar koja opet kreće s nekom 
elektronikom, dubljak od kojeg zuje slušalice 
i zvonke gitare koje pletu atmosferu kao 
s gravura (crkve, borova šuma i slično), 
popularne vizure s albuma većine bendova 
koji drže do sebe, stila, mode i vremena u 

kojem se nalaze. Nakon odmora opet vokal 
koji samo što ne iskoči sam sebi iz grla (treba 
preživjeti turneju! !). The End of Braverv u 
drugom dijelu iz dosade izvlači himnični ali 
together završetak koji, htjeli ili ne, povlači iz 
sjećanja Amebix. 

LVCFRT bi mogao, bar u svom prvom dijelu 
biti i soundtrack kad bi Cronenberg odlučio 
snimati Crash 2. Teško da će se to i dogoditi 
no General Lee također daju, bar što se svirke 
tiče, dosta za razmišljati. Pazite se jer će vas 
kraj stvari uspavati, a iduća, Running With 
Sharp Scissors, od samog početka kreće 
ljutito i beskompromisno s minijaturnim 
rokenroll rifom koji preko math-kombinatorike 
ode u žestoko petardiranje. Baš za kraj songa 
koji se prikladno zove. 

Ploča traje nešto više od 30 minuta i također 
završava himničnim vokalima i škripom 
gitarskih efekata. Dosta dobro za noć s 
četvrtka na petak pa tako i ocjena ide 6/10. 




Kiša Metaka LP 

Skeptični prema domaćem hip-hopu sigurno 
se nisu uzbudili najavom hit albuma splitske 
postrojbe Kiša metaka. Kad se priča o 
hrvatskim reperima nerijetko se raspravlja 
jesu li bolji zagrebački ili splitski reperi, a 
kad se priča o Splićanima krug se sužava na 
to jesu li bolji TBF ili Dječaci. Dječaci su se, 
doduše, u posljednje vrijeme isfurali sa svojim 
Lovrincem pa sve što je "hitoidno" automatski 
vuče i dodatnu skepsu. 



Kiša metaka je povezana s Dječacima, 
ali s ovakvim tekstovima nikad neće biti 
prihvatljivi "porinovskoj publici" što ne znači 
daje to što rade loše. Naprotiv. 
Album prvijenac otvara mračni i nabrijani 
Konan kojeg prati i spot za koji su dijelovi 
uzeti iz poznate vojne parade na Jarunu gdje 
su "glavne zvijezde" bili Franjo Tuđman, 
Janko Bobetko i Gojko Šušak. Crnjak od 
teksta do melodije zaslužuje se "više-puta- 
zaredom" izvrtiti na voutubeu nakon čega 
možete krenuti brzinsko prelistavanje drugih 
songova. 

Drei Millionen je možda najbolji rep snimljen 
na njemačkom jeziku - Kiša Metaka oslikavaju 
gastarbajtersku svakodnevicu koja će biti 
razumljiva i onima koji ne govore njemački. 
Sljedeća stvar, Swaguša, u kojoj gostuje i 
General Two, slučajno (ili namjerno) se zove 
kao i lokalni poduzetnik, gradski vijećnik 
kerumove Hrvatske građanske stranke i bivši 
predsjednik Hajduka. Svaka (druga) sličnost 
je slučajna. 

Hayabusa razara u electro stilu nabrojavajući 
vozni park splitskog kriminalnog miljea i svih 
wanna-be gangstera koji se motaju od Rive do 
Bačvica, da bi Pazar ugostio Tutu Kamona 
koji uz srbijanske trube oslikava tržni dan na 
splitskoj pijaci. Uz Pazar se bogme može i koja 
žarulja zaviti, a srednjoškolcima koji vikende 
provode po narodnjačkim klubovima "zaigrati 
će plesne šimike". 

Idućih par songova razinu su slabiji što je 
uobičajeno kod većine hiphopera koji moraju 
popuniti LP format. Kiša metaka se zato vraća 
s Komunom, temom za koju bi bilo čudno da 
se ne obradi u albumu koji oslikava svijet 
ulice, droge i sitnog kriminala. 
Album zatvara Daj pare, još jedan masivni 
song s debelim rifom i odličnim rimama. 
Već nakon prvog slušanja prisjetiti ćete 
se antologijskig albuma Spremni za rat 
Nereda&Stoke iz 1999. godine. Kiša 
definitivno popunjava (pre)dugu pauzu 
domaćih opasnih hiphop ploča koje će se 
jako teško zavrtiti na CNC-u ili glazbenim TV 
emisijama što u svakom slučaju treb nagraditi 
ocjenom 9/10. dmt 

Public Disgrace - Ajmo, razlaz! 




Iz pulske hardcore punk fabrike navikli smo 
dobivati prave male slatkiše što novi proizvod 
Public Disgrace u potpunosti potvrđuje. 
Paklenica!!! 

Bend je svojevrsna supergrupa koju čine 
članovi Pasmaters, Hijos de Pueblo, DJ and 
the \Vbotchjak i Nulla Osta. Muzički je ovo 
kiks-miks različitih stilova koje ekipa svira u 
svojim matičnim sastavima, ali i rado zavrti u 
kasetofonu na brojnim turnejama. 

Stvari su tako uvijek na pola puta dobre 
skandinavske škole, kad-kad na tragu 
Skit Svstem i VVblfpack, pa munjevito sa 
zaokretom u neku post Black Flag američku 
atmosferu. U svakom slučaju bjesomučno i 
ljutiti što i poručuje prva stvar Dosta. Fora 
je kako stvari imaju naslove na engleskom 
jeziku dok su tekstovi hrvatski i zvuče sasvim 
suvislo, nimalo nezgrapno čega se boje mnogi 
domaći bendovi. 



Skatecore drapačina Takes No Victim 
razvaljuje plesne podije i u potpunosti je na 
engleskom. Iza nje stiže K.G.M.L., odlična 
rokenrolčina sa speederskim gitarama 
između Wolfbrigade i Zeke, grmljovitim bas 
dionicama i predobrim tekstom odpjevanim u 
konstantnom višeglasju. Maestralno. 

Bahati smradovi poruka su političarima i 
vlastodršcima svih boja, a Sloboda govora 
i mržnje na trenutke nas vraća u krasne 
dane ere "Ljubljana hardcore" kad su III 
kategorija i Odpadki civilizacije bili vrh 
jugoslavenskog hardcore punka. James je još 
jedan brzinac, pomalo s hatecore momentom 
koji brzo odlazi u Fajront. Kako stvar odmiče 
Public Disgrace ubrzavaju no iza toga nema 
ništa. Ništa. Nema druge nego zavrtiti ploču 
još jednom pa provjeriti vrijedi li 8/10. Palac 
još jednom gore. dmt 

02./03.08.2013. Društveni Centar Roje, Pula «, 

MONTEPARADISO #21 
HARDCORE PUNK FESTIVAL 



Objavljen je program ovogodišnjeg 
Montepardiso hardeore punk festivala. 
Glavne "zvijezde" festivala su legendarni 
Šveđani Mob 47, kanadska Iskra i 
britanski punkeri Restarts. Uz iijih 
potvrđeni su još drugi bendovi koji će 
i tovog ljeta dočekati punkere iz cijeloi 
svijeta u pulskoj vojarni Karlo Roje. 




Kao i svih dosadašnjih godina Monteparadiso 
ekipa sprema pakleni vikend na kojem i ove 
godine izvlače nekoliko poznatih i velikih 
sastava sa svjetske scene. Uz njih tu će biti i 
desetak ništa slabijih no manje zvučnih imena 
svih podžanrova hardeore punk glazbe. 
Saznajemo konačan popis bendova, dok ćemo 
konačan raspored po danima objaviti uoči 
festivala: 

Mob 47 (Švedska): hardeore/punk bend 
osnovan u Švedskoj 1982. godine, prvotno 
pod imenom Censur. Godinu dana kasnije 
mijenjaju ime u Mob 47. U ranijim godinama 
svirali su zajedno sa legendarnim bendom 
Anti Cimex, a njihova glazba pod snažnim 
je utjecajem bendova kao što su Discharge, 
Crucifbt, D.R.I. i B.G.K. Bend je prestao s 
radom 1985. godine da bi nakon gotovo 20 
godina, 2005. godine nastavili gdje su stali. 
Svoj prvi službeni nastup nakon 20 godina 
održali su u Stockholmu 2006. godine. 



Uz MOB 47 iz Švedske dolaze i Desperat. 
Bend čine članovi bendova Mob 47 i 
VVarvictims, a glazbeno će biti posebno 
zanimljivi fanovima Discharge i sličnih proto 
d-beat sastava. 

Iskra dolazi iz Kanade ijedan su od 
najiščekivanijih bendova ovogodišnjeg 
festivalskog izdanja. U svom radu vješto 
kombiniraju utjecaj anarho punk bendova kao 
što su Crass, Antisect i Conflict. Spajanjem 
death metala i erusta stvorili su svoj vlastiti 
podžanr "blackened erust". 

Restarts (Velika Britanija) poznaju svi 
ljubitelji britanskog punka. Nastali su 1995. 
godine u Londonu od kad nastupaju širom 
svijeta. 

Agent Attitude stižu iz Švedske gdje su vrlo 
popularni na hardeore punk sceni. U Puli će 
predstaviti prvi album naziva "Affliction Day". 

Black Gust jedan je od relativno novijih 
bendova zagrebačke nezavisne scene. Postavu 
čine bivši članovi zagrebačkih bendova Daily 
Trash, Give Them Rope i Waar. Njihova glazba 
spoj je hardcorea 80ih, modernog hardcorea i 
garažnog rock'n'rolla. 

Antares su već poznati gosti u Puli. Ovi 
spedrockeri najavljeni su kao jedan od 
najzanimljivijih i najenergičnijih bendova koji 
su svirali u klubu Monteparadiso. 

Reflections of Internal Rain osnovani 
su 2004. godine u Novom Sadu, od kad su 
odradili četiri europske turneje i izdali pet 
izdanih albuma. Bend izvodi moderan post- 
hardcore što je čudno za MP festival, no 
očito neki novi vjetrovi pusu i unutar zidina 
"tvrđave" Roje. 

Stregesti je poljski punk bend oformljen 
2008. godine. Svoj prvi koncert odsvirali su 
godinu dana kasnije, a 2012. godine objavili 
su album Tu i Teraz. 

Nihilizzm je tročlani grindeore bend iz 
Poljske, aktivan od 2001. godine. Svojim 
tekstovima socijalne problematike i 
eksplozivnim, brzim rifovima stali su u obranu 
radničke klase. 




My Man Mike (Južna Koreja) sviraju 
thrasheore, a glazba je inspirirana različitim 
kulturama iz kojih ovaj trojac potječe: 
američke, francuske i južnokorejske. Na 
festivalu predstavljaju novi materijal s albuma 
"Will you marry me" koji izlazi u lipnju. 

Scheisse Minnelli je hardeore punk bend iz 
Njemačke, osnovan 2003. godine. Do sada su 
odsvirali preko 300 koncerata, imali nekoliko 
turneja po inozemstvu i izdali 3 albuma. 
Osobito preporučamo fanovima Black Flaga; 
band, naime jako podsjeća na američke 
hardeore punk bendova iz prve polovice 80-ih. 

Danny Trejo talijanski je spoj bendova Talco, 
Los Fastidios, Gonna Fali Hard, Inerdzia, 
Tears Before i Undisputed Attitude, nastao 
2011. godine. 2012. godine izdali su svoj prvi 
album i odradili svoju prvu europsku turneju. 

Daša Fon Fl'aša je akustični punker iz 
Slovačke, koji će uz pomoć akustične gitare 
i usne harmonike uz snažan vokal podijeliti 
svoje misli i osjećaje o svijetu. Na sceni je 
aktivan od 1999. godine, a iza sebe ima tri 
izdana albuma. 



više informacija na planetmagazin.net 

